sagorsarker/bangla-wikipedia huggingface dataset:
কম্বোজ পাল রাজবংশ

কম্বোজ পাল রাজবংশ দশম ও একাদশ শতাব্দীতে উত্তর ও পূর্ব বঙ্গ শাসন করত। পাল সম্রাট দ্বিতীয় বিগ্রহপালের শাসনকালে এই রাজবংশ তাদের যুদ্ধে পরাস্ত করে নতুন শক্তিরূপে উঠে আসে।
দশম শতাব্দীর দ্বিতীয়ার্ধে নির্মিত দিনাজপুর স্তম্ভলিপিতে কম্বোজান্বয় গৌড়পতির উল্লেখ রয়েছে। এই তাম্রশাসনটি কোন একজন গৌড়েশ্বর কম্বোজরাজের শাসনকালে একটি শিবমন্দিরে প্রতিষ্ঠিত হয়। পরবর্তীকালে মুসলিম শাসনকালে গৌড় থেকে চল্লিশ মাইল পূর্বে বাণগড় নামক স্থানে স্থানান্তরিত করা হয়। অষ্টাদশ শতাব্দীতে মহারাজ রামনাথ এই স্তম্ভলিপিটিকে দিনাজপুরে স্থানান্তরিত করেন বলে এটি দিনাজপুর স্তম্ভলিপি নামে পরিচিত হয়।
১৯৩১ খ্রিষ্টাব্দে আবিষ্কৃত ইর্দা তাম্রশাসনে কম্বোজ রাজাদের বংশতালিকার বর্ণনা রয়েছে। ঐতিহাসিক রমেশচন্দ্র মজুমদারের মতে এই তাম্রশাসন দশম শতাব্দীর দ্বিতীয়ার্ধে নির্মিত হয়েছে। সেই কারণে ঐতিহাসিকেরা মনে করেন যে দিনাজপুর স্তম্ভলিপিতে উল্লিখিত কম্বোজান্বয় গৌড়পতি এবং ইর্দা তাম্রশাসনে উল্লিখিত "কম্বোজবংশতিলক পরমসৌগত মহারাজাধিরাজ পরমেশ্বর পরমভট্টারক রাজ্যপাল" একই কম্বোজবংশের অন্তর্গত নৃপতি। এই তাম্রশাসনে এই রাজবংশের রাজ্যপাল, নারায়ণপাল, নয়পাল প্রভৃতি শাসকদের নামের উল্লেখ রয়েছে।
পাল সম্রাট প্রথম মহীপালের বাণগড় লিপি বাংলায় কম্বোজ শাসনের অন্যতম গুরুত্বপূর্ণ প্রমাণ হিসেবে বিবেচিত হয়ে থাকে। এই তাম্রশাসন থেকে জানা যায় যে, প্রথম মহীপাল যুদ্ধে জয়লাভ করে অনধিকৃতবিলুপ্ত পিতৃরাজ্যের উদ্ধার সাধন করেন।
কম্বোজ পাল রাজ্যের ভৌগোলিক অঞ্চল সম্বন্ধে সঠিক তথ্য পাওয়া যায় না। ইর্দা তাম্রশাসন অনুসারে এই রাজ্যের অধীনে বর্ধমানভুক্তি ও দণ্ডভুক্তি অঞ্চল ছিল। দিনাজপুরের স্তম্ভলিপি থেকে জানা যায় যে, গৌড় এই রাজ্যের অন্তর্ভুক্ত হয়েছিল। রমেশচন্দ্র মজুমদারের মতে, রাঢ় অঞ্চল এই রাজ্যের অধীনস্থ হয়েছিল।
কম্বোজ পাল রাজবংশের রাজ্যপাল, নারায়ণপাল, নয়পাল ও ধর্মপাল নামক চারজন রাজার নাম জানতে পারা যায়। নয়পালের ইর্দা তাম্রশাসন থেকে জানা যায় যে এই বংশের রাজাদের পরমেশ্বর, পরমভট্টারক, মহারাজাধিরাজ ইত্যাদি উপাধিতে ভূষিত করা হত। এই তাম্রশাসন থেকে জানা যায় যে, রাজ্যপাল এই রাজবংশের প্রতিষ্ঠাতা ছিলেন এবং তিনি কম্বোজবংশতিলক পরমসৌগত মহারাজাধিরাজ পরমেশ্বর পরমভট্টারক উপাধি গ্রহণ করেছিলেন। এই বংশের দ্বিতীয় রাজা নারায়ণপাল ও তৃতীয় রাজা নয়পাল ছিলেন রাজ্যপালের দুই পুত্র। মজুমদারের মতে, দিনাজপুর স্তম্ভলিপিতে উল্লিখিত কুঞ্জার্ঘটবর্ষণ শব্দটি কম্বোজান্বয় গৌড়পতির ব্যক্তিগত নাম ছাড়া কিছু নয়। সেই হিসেবে এই রাজবংশের আরেক রাজা হিসেবে কুঞ্জার্ঘটবর্ষণের নাম করা যায়। কিন্তু অন্যান্য কয়েকজন ঐতিহাসিকদের মতে দিনাজপুর স্তম্ভলিপি ও ইর্দা তাম্রশাসন একই সময়ে নির্মিত হওয়ায় কম্বোজান্বয় গৌড়পতি এবং কম্বোজবংশতিলক রাজ্যপাল একই ব্যক্তি। এই মত অবশ্য অধিকাংশ ঐতিহাসিকেরা মানতে চাননি কারণ পরমসৌগত উপাধিধারী রাজ্যপাল অবশ্যই একজন বৌদ্ধধর্মাবলম্বী ছিলেন, অপরদিকে দিনাজপুর স্তম্ভলিপিতে উল্লিখিত রাজা ছিলেন শৈব। সেই কারণে শৈবধর্মাবলম্বী নয়পাল এবং দিনাজপুর স্তম্ভলিপির কম্বোজান্বয় গৌড়পতি একই ব্যক্তি বলে মনে করা হয়। এই রাজবংশের ধর্মপাল নামক এক রাজার নাম পাওয়া যায়, যিনি একাদশ শতাব্দীতে রাজত্ব করতেন।
বিনীত কুলকার্নি

বিনীত অনিল কুলকার্নি (; জন্ম: ৬ অক্টোবর, ১৯৭৯) পুনে এলাকায় জন্মগ্রহণকারী ভারতীয় ক্রিকেট আম্পায়ার। ২০০৯ সালে লিস্ট এ ক্রিকেটে আম্পায়ার হিসেবে অভিষিক্ত হন তিনি। একই বছরে প্রথম-শ্রেণীর ক্রিকেটে আম্পায়ার হিসেবে অভিষেক হয় তার। বর্তমানে তিনি আন্তর্জাতিক ক্রিকেট কাউন্সিলের আম্পায়ার ও রেফারিদের আন্তর্জাতিক তালিকায় অন্যতম সদস্য হিসেবে রয়েছেন। ২০১৩ সাল থেকে এ পর্যন্ত নয়টি একদিনের আন্তর্জাতিকে খেলা পরিচালনা করেছেন।
ব্যক্তিগত জীবনে অ্যাডভোকেট অনিল কুলকার্নি ও মিসেস অশ্বিনী কুলকার্নি’র সন্তান তিনি। পুনে বিশ্ববিদ্যালয় থেকে অর্গ্যানিক কেমিস্ট্রি বিষয়ে মাস্টার্স ডিগ্রী লাভ করেন। অনিকেত নামে তার এক ভাই রয়েছে। স্বপ্না নাম্নী এক রমণীকে বিয়ে করেন ও তাদের নিশাদ নামে এক পুত্র সন্তান রয়েছে।
রাজ্যপাল (কম্বোজ)

রাজ্যপাল কম্বোজ পাল রাজবংশের প্রতিষ্ঠাতা ও প্রথম রাজা ছিলেন।
১৯৩১ খ্রিষ্টাব্দে আবিষ্কৃত ইর্দা তাম্রশাসনে কম্বোজ রাজাদের বংশতালিকার বর্ণনা রয়েছে। ঐতিহাসিক রমেশচন্দ্র মজুমদারের মতে এই তাম্রশাসন দশম শতাব্দীর দ্বিতীয়ার্ধে নির্মিত হয়েছে। এই তাম্রশাসনে "কম্বোজবংশতিলক পরমসৌগত মহারাজাধিরাজ পরমেশ্বর পরমভট্টারক" উপাধিধারী রাজ্যপালের উল্লেখ রয়েছে।
দশম শতাব্দীর দ্বিতীয়ার্ধে নির্মিত দিনাজপুর স্তম্ভলিপিতে কম্বোজান্বয় গৌড়পতির উল্লেখ রয়েছে। অপরদিকে ইর্দা তাম্রশাসন একই সময়ে নির্মিত হওয়ায় কম্বোজান্বয় গৌড়পতি এবং কম্বোজবংশতিলক রাজ্যপাল একই ব্যক্তি বলে অনেক ঐতিহাসিক মনে করেন। এই মত অবশ্য অধিকাংশ ঐতিহাসিকেরা মানতে চাননি কারণ পরমসৌগত উপাধিধারী রাজ্যপাল অবশ্যই একজন বৌদ্ধধর্মাবলম্বী ছিলেন, অপরদিকে দিনাজপুর স্তম্ভলিপিতে উল্লিখিত রাজা ছিলেন শৈব।
নারায়ণপাল (কম্বোজ)

নারায়ণপাল কম্বোজ পাল রাজবংশের দ্বিতীয় রাজা ছিলেন।
১৯৩১ খ্রিষ্টাব্দে আবিষ্কৃত ইর্দা তাম্রশাসনে নারায়ণপালের বর্ণনা রয়েছে। এই তাম্রশাসন থেকে জানা যায় যে তিনি কম্বোজ পাল রাজবংশের প্রতিষ্ঠাতা রাজ্যপালের জ্যেষ্ঠ পুত্র ছিলেন।
নারায়ণপাল (পাল সম্রাট)

নারায়ণপাল পাল সাম্রাজ্যের সপ্তম সম্রাট ছিলেন। তিনি পাল সম্রাট প্রথম বিগ্রহপাল ও হৈহেয় রাজবংশের লজ্জাদেবীর সন্তান ছিলেন। সুদীর্ঘ চুয়ান্ন বছর রাজত্ব করলেও নারায়ণপালের রাজত্বকালে পাল সাম্রাজ্যের অনেকাংশ অন্যান্য রাজ্যের অন্তর্ভুক্ত হয়। তার পর তার পুত্র রাজ্যপাল (পাল সম্রাট) সিংহাসনে আরোহণ করেন।
রমেশচন্দ্র মজুমদার ৮৫৪ থেকে ৯০৮ খ্রিষ্টাব্দে, আবদুল মোমিন চৌধুরী ৮৬৬ থেকে ৯২০ খ্রিষ্টাব্দে ও বিন্দেশ্বরী প্রসাদ সিনহা ৮৬৫ থেকে ৯২০ খ্রিষ্টাব্দে এবং দীনেশচন্দ্র সরকার ৮৬০ থেকে ৯১৭ খ্রিষ্টাব্দে নারায়ণপালের রাজত্বের সময়কালকে নির্ণয় করেছেন।
নারায়ণপালের রাজত্বের প্রথমার্ধে মগধ, তীরভুক্তি ও বঙ্গ পাল সাম্রাজ্যের অন্তর্গত হলেও তার সপ্তদশ রাজ্যাঙ্কের পরে গুর্জররাজ ভোজদেব এই সকল অঞ্চল জয় করে নেন। ভোজদেব তার অধীনে সামন্তদের সহায়তায় বারাণসী জয় করে মগধ আক্রমণ করে নারায়ণপালকে পরাজিত করেন বলে অনুমান করা হয়। এই যুদ্ধে ভোজদেবের সামন্তরূপে প্রতীহার বংশীয় কক্ক মুদগিরিতে গৌড়রাজের বিপক্ষে যুদ্ধ করেছিলেন। কলচুরী রাজবংশের প্রথম গুণাম্ভোধিদেব ভোজদেবকে গৌড় আক্রমণে সহায়তা করেছিলেন।
গাজীপুর সিটি কর্পোরেশন

গাজীপুর সিটি কর্পোরেশন বাংলাদেশের মধ্যাঞ্চলের গাজীপুর জেলায় অবস্থিত স্থানীয় সরকার সংস্থা। এটি বাংলাদেশের একটি পৌর প্রশাসন ও স্বায়ত্তশাসিত প্রতিষ্ঠান। বাংলাদেশের সিটি কর্পোরেশনগুলোর মধ্যে গাজীপুর সিটি কর্পোরেশন হলো আয়তনের দিক থেকে সবচেয়ে বড় সিটি কর্পোরেশন। 
গাজীপুর সিটি করপোরেশন ২০১৩ সালের ১৬ জানুয়ারি প্রতিষ্ঠিত হয়। ৭ জানুয়ারি প্রশাসনিক পুনর্বিন্যাস সংক্রান্ত জাতীয় কমিটির (নিকার) সভায় টঙ্গী ও গাজীপুর পৌর এলাকা নিয়ে গাজীপুর সিটি কর্পোরেশন গঠনের সিদ্ধান্ত অনুমোদন হয়। এর প্রেক্ষিতে গত ১৬ জানুয়ারি গাজীপুর সিটি কর্পোরেশনের গেজেট প্রকাশিত হয়।
রাজধানী ঢাকার সন্নিকটে অবস্থিত গাজীপুর জেলাকে ২০১০ সালের ১৬ মার্চ বিশেষ শ্রেণীর জেলা হিসেবে ঘোষণা করা হয়। ১৯৭৪ সালে ৩২ দশমিক ৩৬ বর্গ কিলোমিটার আয়তনের টঙ্গী পৌরসভা গঠন করা হয়। অপরদিকে গাজীপুর পৌরসভার আয়তন ৪৮ দশমিক ৫০ বর্গ কিলোমিটার। এটি ১৯৮৬ সালে প্রতিষ্ঠিত হয়। এই দুই পৌরসভা এবং গাজীপুর ক্যান্টনমেন্টের ১৮৮৮ দশমিক ৩৮ একর এলাকা নিয়ে গাজীপুর সিটি করপোরেশন গঠন করা হল।
২০১৩ সালে গাজীপুর সিটি করপোরেশনের প্রথম মেয়র নির্বাচন অনুষ্ঠিত হয়। এতে মেয়র হিসেবে নির্বাচিত হন বিএনপি সমর্থিত সাবেক ধর্ম প্রতিমন্ত্রী এম. এ. মান্নান।
গাজীপুর সিটি কর্পোরেশনের আয়তন ৩২৯ দশমিক ৯০ বর্গকিলোমিটার।
গাজীপুর সিটি করপোরেশনের উত্তরে গাজীপুর সদর উপজেলার মির্জাপুর ইউনিয়ন, দক্ষিণে ঢাকা উত্তর সিটি করপোরেশন ও সাভার উপজেলার ইয়ারপুর ইউনিয়ন, পূর্বে গাজীপুর সদর উপজেলার বাড়িয়া ইউনিয়ন, কালীগঞ্জ উপজেলার নাগরি ইউনিয়ন ও শ্রীপুর উপজেলার প্রহল্বাদপুর ইউনিয়ন এবং পশ্চিমে কালিয়াকৈর উপজেলার মৌচাক ও মধ্যপাড়া ইউনিয়ন এবং সাভার উপজেলার শিমুলিয়া ও ধামসোনা ইউনিয়ন অবস্থিত।
গাজীপুর সিটি কর্পোরেশনের জনসংখ্যা প্রায় ৬৫ লাখ।
৫৭ টি ওয়ার্ড নিয়ে গাজীপুর সিটি করপোরেশন গঠিত।
মেরিজা অ্যাগুইলেরা

মেরিজা রিয়া অ্যাগুইলেরা (; জন্ম: ১৪ ডিসেম্বর, ১৯৮৫) ত্রিনিদাদ ও টোবাগোয় জন্মগ্রহণকারী ওয়েস্ট ইন্ডিজের বিশিষ্ট প্রমিলা ক্রিকেটার। ওয়েস্ট ইন্ডিজ মহিলা ক্রিকেট দলের অন্যতম খেলোয়াড় মেরিজা অ্যাগুইলেরা বর্তমানে দলের অধিনায়কের দায়িত্ব পালন করছেন। এছাড়াও ঘরোয়া ক্রিকেটে ত্রিনিদাদ ও টোবাগো দলের পক্ষে খেলছেন। শীর্ষসারির ব্যাটসম্যান ও উইকেট-কিপার হিসেবে তিনি ২০০৯ সালের ক্রিকেট বিশ্বকাপের নেতৃত্ব দিয়েছিলেন।
২ জুলাই, ২০০৮ তারিখে আট্রেখটে অনুষ্ঠিত নেদারল্যান্ডস দলের বিপক্ষে একদিনের আন্তর্জাতিকে তার অভিষেক ঘটে। এরপর থেকে এ পর্যন্ত ১৫টি একদিনের আন্তর্জাতিকে অংশগ্রহণ করেছেন। এছাড়াও, ১১ জুলাই, ২০০৯ তারিখে টনটনে অনুষ্ঠিত টুয়েন্টি২০ আন্তর্জাতিকে দক্ষিণ আফ্রিকার মহিলা দলের বিরুদ্ধে তিনি অভিষিক্ত হন।
কবি (উপন্যাস)

কবি একটি বহুল আলোচিত বাংলা উপন্যাস। এটির রচয়িতা বাংলাভাষার প্রখ্যাত কথাসাহিত্যিক তারাশঙ্কর বন্দ্যোপাধ্যায়। কাহিনীর বিবেচনায় এটি একটি সামাজিক উপন্যাস। কবিয়াল, ঝুমুরদল সহ ঐ সময়ের জীবনযাত্রার প্রেক্ষিতে এই বিখ্যাত উপন্যাসটি রচিত হয়েছে।
"কবি" উপন্যাসটি তারাশঙ্কর বন্দ্যোপাধ্যায়ের লেখা দ্বাদশ উপন্যাস। এ উপন্যাসটি প্রকৃতপক্ষে তার লেখা একটি পূর্ব-প্রকাশিত ছোটগল্পের বিস্তৃত রূপ। রামানন্দ চট্টোপাধ্যায় এর সম্পাদনায় প্রকাশিত প্রবাসী মাসিকপত্রে গল্পটি ১৯৪১ সালে প্রথম প্রকাশিত হয়েছিল। গ্রন্থাকারে প্রকাশের আগে "কবি" উপন্যাসটি পাটনা থেকে প্রকাশিত প্রভাতী পত্রিকায় ধারাবাহিকভাবে ১৯৪২ সালে প্রথম প্রকাশিত হয়েছিল। "কবি" গ্রন্থাকারে প্রকাশিত হয় ১৯৪৩ সালে।
তারাশঙ্করের বন্দ্যোপাধ্যায়ের গল্পে বিশেষভাবে বীরভূম-র্বধমান অঞ্চলের সাঁওতাল, বাগদি, বোষ্টম, ডোম, বাউরি, গ্রাম্য কবিয়াল ইত্যাদি সম্প্রদায়ের কাহিনী চিত্রায়িত হয়েছে। "কবি" উপন্যাসের উপজীব্য অন্ত্যজ শ্রেণির একজন কবিয়ালের জীবনগাথা। কয়িালের নাম নিতাইচরণ।
নিচু বংশে জন্মানো নিতাইচরণ গ্রামের সবাইকে চমকে দিয়ে কবি হয়ে ওঠে। সে কবিয়ালদের দোহার হিসেবে কাজ করছিল। কিন্তু গ্রামের পালাগানের আসরে এক প্রতিষ্ঠিত কবিয়ালের অনুপুস্থিতিতে তার সামনে সুযোগ খুলে যায় নিজের কবিয়াল পরিচয় গ্রামবাসীকে জানিয়ে দেয়ার। অভিজ্ঞ কবিয়াল মহাদেবের কাছে সেই দফায় হেরে গেলেও তার উদ্দেশ্য সফল হয়। বাবুরা রীতিমত অবাক- 'ডোমের ছেলে পোয়েট!'
নিতাইচরণের পারিবারিক পেশা ছিল ডাকাতি; কিন্তু সে হল অন্যরকম। এমনকি মায়ের অনুরোধ বা মামার শাসনের পরেও সে পড়াশুনো ছেড়ে ডাকাতির দলে নাম লেখায়নি। ঘরবাড়ি ছেড়ে স্টেশনে গিয়ে থাকে। এখানেই তার সাথে বন্ধুত্ব হয় স্টেশনের মুটে "রাজা"র সাথে। নিতাইয়ের ওপর রাজা'র ভক্তি ও বিশ্বাস ছিল অগাধ। নিতাইকে সে ডাকত 'ওস্তাদ' বলে।
এদিকে রাজারই এক আত্মীয়কে "ঠাকুরঝি" বলে ডাকত সে। বিবাহিত "ঠাকুরঝি" রোজ এসে দুধ বিক্রি করে যেত। মেয়েটার গায়ের রং কাল ছিল বলে গ্রামের লোকজন তো বটেই, রাজা-ও নানা কথা শোনাত। কিন্তু এই মেয়েটার জন্যই নিতাই এর মাথায় একটা পদ তৈরি হয়- 'কাল যদি মন্দ তবে চুল পাকিলে কান্দ কেনে?' জীবনের সব জায়গায় অপমান পাওয়া ঠাকুরঝি এই পদ শুনে আন্দোলিত হয়। আর নিতাই এর মনে, অসম্ভব জেনেও, ঠাকুরঝির জন্য গভীর প্রেম জন্মায়। একপর্যায়ে বিষয়টা জানাজানি হলে নিতাই গ্রাম ছেড়ে চলে যায়।
নিতাই যুক্ত হয় ঝুমুরদলের সাথে। এই দল অশ্লীল গান-বাজনা করে এবং নারীরা গানের গানের সাথে নাচ করলেও তারা মূলত দেহোপজীবিনী। সে ক্রমশ তার নিজের ভিতরকার কবিয়ালের সত্ত্বাকে চেপে রেখে এই দলের মত করেই গান রচনা করে। এখানে সে বেশ জনপ্রিয় হয়ে যায়। সেখানে তার সাথে পরিচয় হয় "বসন্ত" (বা "বসন") এর সাথে। বসনের মধ্যে সে ঠাকুরঝির ছায়া দেখতে পায়। দুজনের মাঝে সখ্যতা গড়ে ওঠে।
এই ব্যবসায় থাকলে নানা ধরনের রোগ হয়ে থাকে, এবং তারই এক রোগে রোগাক্রান্ত হয়ে একসময়ে বসন্তও মারা যায়। শোকে কাতর হয়ে ঝুমুরদল ছেড়ে দেয় নিতাই। সে কাশীসহ অন্যান্য স্থান ঘোরে। কিন্তু তার মন না টেকায় একসময় আবারও সে নিজের আগের গ্রামে ফিরে আসে।
রাজা'র কাছ থেকে জানতে পারে ঠাকুরঝি আর বেঁচে নেই, নিতাই গ্রামছাড়ার পরে সে উন্মাদ হয়ে মারা যায়। গভীর হতাশায় নিতাই প্রশ্ন করে- 'জীবন এত ছোট ক্যানে?'
আবদুল মতিন (লেখক)

আবদুল মতিন (জন্ম ২৫ মার্চ, ১৯২৪ - ১২ ফেব্রুয়ারি ২০১৩) লন্ডনপ্রবাসী বাংলাভাষী একজন লেখক ও সাংবাদিক। তিনি কমিশন ফর রেসিয়াল ইকুয়ালিটি, লন্ডনের অবসরপ্রাপ্ত তথ্য অফিসার।তিনি বাংলাদেশ পারমাণবিক শক্তি কমিশনের (বিএইসি) প্রাক্তন প্রধান প্রকৌশলী এবং সৌদি আরবের জেদ্দায় কিং আবদুল আজিজ বিশ্ববিদ্যালয়ের প্রাক্তন সহযোগী অধ্যাপক ছিলেন। তিনি ১৯৬১ সালে বৈদ্যুতিক ইঞ্জিনিয়ারিংয়ে স্নাতক হন এবং পারমাণবিক প্রকৌশল ও বিদ্যুৎ ব্যবস্থা পরিকল্পনায় বিশেষজ্ঞের কাজ করেন। তিনি ঢাকার অদূরে সাভারে পারমাণবিক শক্তি গবেষণা প্রতিষ্ঠানের (এইআরই) প্রথম প্রকল্প পরিচালক ছিলেন। তিনি প্রচুর প্রযুক্তিগত প্রকাশনা প্রকাশ করেছেন। তিনি নিয়মিত জাতীয় পত্রিকায় শিক্ষা বিষয়ে কলাম লিখতেন।
ঢাকা বিশ্ববিদ্যালয় থেকে ১৯৪৫ সনে বিজ্ঞানে স্নাতক পাস করেন।
আব্দুল মতিনের উল্লেখযোগ্য গ্রন্থগুলো হচ্ছে:
নয়পাল (কম্বোজ)

নয়পাল কম্বোজ পাল রাজবংশের তৃতীয় রাজা ছিলেন।
১৯৩১ খ্রিষ্টাব্দে আবিষ্কৃত ইর্দা তাম্রশাসন থেকে জানা যায় যে নয়পাল কম্বোজ পাল রাজবংশের প্রতিষ্ঠাতা রাজ্যপালের কনিষ্ঠ পুত্র ছিলেন। তিনি "পরমেশ্বর পরমভট্টারক মহারাজাধিরাজ" উপাধি গ্রহণ করেন।
চৌ চিন চৌ

চৌ চিন চৌ বাংলাদেশের রাজধানী ঢাকার প্রথম চাইনিজ রেস্টুরেন্ট। এটি ষাটের দশকে গুলিস্তান সিনেমা হল বিল্ডিংয়ে স্থাপিত হয়। 
ঢাকায় চাইনিজ আলিয়েনের পরিবার ১৯৫৭ সালে ক্যাফে চায়না নামে একটি রেস্টুরেন্ট দেয়। অনেকের মতে, এটাই চায়নিজদের দ্বারা পরিচালিত ঢাকার প্রথম রেস্টুরেন্ট। তবে ঢাকা বিশ্ববিদ্যালয়ের শিক্ষক ড. রমজুল হক, সঙ্গীত শিল্পী মালা খুররম, নাট্যব্যক্তিত্ব আলী যাকে ও ঢাকার শেষ সর্দার মাদার বক্সের সন্তান আজীম বক্সের মতে, ঢাকার প্রথম চাইনিজ রেস্টুরেন্ট "চৌ চিন চৌ"।
জন ও’কিফ

জন ও’কিফ, এফআরএস (জন্ম: ১৯ নভেম্বর, ১৯৩৯) নিউ ইয়র্ক নগরীতে জন্মগ্রহণকারী মার্কিন স্নায়ুবিজ্ঞানী ও অধ্যাপক। তিনি ইনস্টিটিউট অব কগনিটিভ নিউরোসায়েন্সে (সংজ্ঞানাত্মক স্নায়ুবিজ্ঞান গবেষণা প্রতিষ্ঠান) অধ্যাপনা করছেন। হিপোক্যাম্পাসে স্থাপিত কোষ আবিষ্কারের জন্য তিনি পরিচিতি পেয়েছেন। ২০১৪ সালে মে-ব্রিট মোজার ও এডওয়ার্ড মোজারের সাথে যৌথভাবে চিকিৎসাশাস্ত্রে নোবেল পুরস্কার পান।
অভিবাসিত আইরিশ দম্পতির সন্তান ও’কিফ নিউইয়র্ক সিটিতে জন্মগ্রহণ করেন। ম্যানহাটানের রেজিস হাইস্কুলে পড়াশোনা শেষে নিউইয়র্কের সিটি কলেজে স্নাতক ডিগ্রী অর্জন করেন। রোন্যাল্ড মেলজাকের সাথে মন্ট্রিলের ম্যাকগিল বিশ্ববিদ্যালয়ে ফিজিওলজিক্যাল সাইকোলজি বিষয়ে ডক্টরেট ডিগ্রী লাভ করেন। ১৯৬৭ সালে ইউনিভার্সিটি কলেজ লন্ডনে পড়তে যান। ১৯৮৭ সালে অধ্যাপক হিসেবে মনোনীত হন। মার্কিন যুক্তরাষ্ট্র ও যুক্তরাজ্যের দ্বৈত নাগরিক হিসেবে রয়েছেন জন ও’কিফ।
রয়্যাল সোসাইটির ফেলো জন ও’কিফ ২০০১ সালে ফেল্ডবার্গ ফাউন্ডেশন পুরস্কার ও ২০০৬ সালে লিন নাদেলের সাথে যৌথভাবে গ্রমেয়ার পুরস্কার লাভ করেন। নিউরোসায়েন্সে অসামান্য অবদানের জন্য গ্রুবার পুরস্কার পান।
শেখ আকিজ উদ্দীন উচ্চ মাধ্যমিক বিদ্যালয়

আকিজ কলেজিয়েট স্কুল যশোর জেলার ঝিকরগাছা থানার নাভারনে অবস্থিত একটি বিদ্যালয়। এটি বাংলাদেশের বিখ্যাত আকিজ গ্রুপের প্রতিষ্ঠাতা সেখ আকিজ উদ্দিন ১৯৯১ সালে প্রতিষ্ঠা করেন। ২০০৩ সালে এখানে বাংলার পাশাপাশি ইংরেজি মাধ্যম চালু করা হয়।
সকাল ৮:৩০ মিনিটে প্রাতঃ সামবেশের মাধ্যমে প্রতি দিনের কার্যক্রম শুরু হয়। 
বিভিন্ন দিবস উৎযাপন উপলক্ষে প্রতিষ্ঠান থেকে ছাত্র/ছাত্রীদের লেখা সংবলিত ‘দেয়ালপত্রিকা’ ও মসিক ‘ক্যাম্পাস বুলেটিন’ প্রকাশ করা ছাড়াও কলেজ সাহিত্য পরিষদের পক্ষ থেকে ‘প্রয়াস’ নামক সাহিত্য পত্রিকা প্রকাশিত হয়।
আকিজ কলেজ সাধারণত প্রত্যেক বছর যশোর বোর্ডে সেরা স্কুলের তালিকায় থাকে।
মহীনের ঘোড়াগুলির ডিস্কোগ্রাফি

মহীনের ঘোড়াগুলি ১৯৭৭-১৯৭৯ সালের মধ্যে ৩টি মৌলিক স্টুডিও অ্যালবাম এবং ১৯৯৫-১৯৯৯ সালের মধ্যে ৪টি সম্পাদিত স্টুডিও অ্যালবাম প্রকাশ করেছে। তবে, বিভিন্ন সময়ে বিভিন্ন শিল্পীদের নিয়ে একসাথে কাজ করার কারণে এই ব্যান্ডের ডিস্কোগ্রাফি কিছুটা জটিল ধরনের। মহীনের ঘোড়াগুলির ডিস্কোগ্রাফি মূলত ক্যাসেট এবং সিডি বিন্যাসে মুক্তি দেয়া হয়েছিলো। তাদের মূল অ্যালবামসমূহ প্রকাশিত হয়েছিলো ১৯৭৭-১৯৭৯ সালের মধ্যে যেখানে সর্বমোট ৮টি গান সংকলিত হয়েছে যা মাত্র সাড়ে ২৫ মিনিটের সঙ্গীত।
মহীনের ঘোড়াগুলির অধিকাংশ অ্যালবামই আশা অডিও কর্তৃক প্রকাশ পেয়েছে। এছাড়াও তারা গাথনি রেকর্ডস, হিন্দুস্তান রেকর্ডস এবং ভারতী রেকর্ডসের সাথেও কাজ করেছে।
২০১৪ সহযোগী সদস্য দলের অস্ট্রেলিয়া ও নিউজিল্যান্ড সফর

আইসিসি ক্রিকেট বিশ্বকাপে সহযোগী দলগুলোর প্রস্তুতিমূলক খেলা আন্তর্জাতিক ক্রিকেট কাউন্সিলের পরিচালনায় অস্ট্রেলিয়া ও নিউজিল্যান্ডে অনুষ্ঠিত হচ্ছে। এর প্রধান উদ্দেশ্য হচ্ছে অস্ট্রেলিয়া ও নিউজিল্যান্ডের পরিবেশে আইসিসি’র সহযোগী দলগুলোর ক্রিকেট খেলার মানের উন্নয়ন ঘটানো। ২০১৫ সালের ক্রিকেট বিশ্বকাপে যোগ্যতালাভকারী আফগানিস্তান, আয়ারল্যান্ড, স্কটল্যান্ড ও সংযুক্ত আরব আমিরাত দলের বিশ্বকাপে তাদের প্রস্তুতি কাজে সহায়তা করা।
দলগুলো স্থানীয় দলগুলোর বিপক্ষে প্রতিদ্বন্দ্বিতা করছে। আইসিসি হাই পারফরম্যান্স প্রোগ্রামের (এইচপিপি) অংশ হিসেবে ডেভ হোয়াটমোরের ন্যায় সাবেক ক্রিকেটার ও বিশেষজ্ঞ কোচগণ এ দলগুলোকে প্রশিক্ষণ দিচ্ছেন।
পুরুষ টোয়েন্টি২০ আন্তর্জাতিক ক্রিকেট আম্পায়ারদের তালিকা

এ নিবন্ধটি এখন পর্যন্ত অন্তত একটি পুরুষ টোয়েন্টি২০ আন্তর্জাতিক (T20I) ক্রিকেট ম্যাচে দায়িত্ব পালনকারী আম্পায়ারদের তালিকা। ২০২৫ সালের জুন মাস পর্যন্ত ৫১২ জন পুরুষদের টোয়েন্টি২০ আন্তর্জাতিক ম্যাচে আম্পায়ারের দায়িত্ব পালন করেছেন।
জামালুদ্দিন আফগানি

সাইয়েদ মুহাম্মাদ জামালুদ্দিন আফগানি (; ১৮৩৮/১৮৩৯ – ৯ মার্চ ১৮৯৭) ছিলেন উনিশ শতকের একজন ইসলামি আদর্শবাদী, ইসলামি আধুনিকতাবাদের অন্যতম জনক ও সর্ব-ইসলামবাদ ঐক্যের একজন প্রবক্তা। তিনি সাইয়েদ জামালুদ্দিন আসাদাবাদী বলেও পরিচিত ধর্মতত্ত্বের চেয়ে পাশ্চাত্য চাপের প্রতিক্রিয়ায় মুসলিমদের রাজনৈতিক ঐক্যের দিকেই তার ঝোক বেশি ছিল বলে উল্লেখ করা হয়।
টিম রবিনসন (ক্রিকেটার)

রবার্ট টিমোথি টিম রবিনসন (; জন্ম: ২১ নভেম্বর, ১৯৫৮) নটিংহ্যামশায়ারের সাটন-ইন-অ্যাশফিল্ড এলাকায় জন্মগ্রহণকারী সাবেক ও বিখ্যাত ইংরেজ আন্তর্জাতিক ক্রিকেট তারকা। বর্তমানে তিনি আম্পায়ারের দায়িত্ব পালন করছেন। ১৯৮৪ থেকে ১৯৮৯ সালের মধ্যে ইংল্যান্ড ক্রিকেট দলের পক্ষে টেস্ট ও একদিনের আন্তর্জাতিকে অংশ নিয়েছেন। কাউন্টি ক্রিকেটে নটিংহ্যামশায়ার দলে খেলেছেন।
১৯৮৬ সালে উইজডেন কর্তৃক বর্ষসেরা ক্রিকেটারের পুরস্কার পান তিনি।
উদ্বোধনী ব্যাটসম্যান হিসেবে রবিনসনের ব্যাটিংয়ের ধরন অনেকাংশেই জিওফ্রে বয়কটের ন্যায়। ইংল্যান্ড দলে তার সূচনা ছিল প্রতিশ্রুতিশীল। ১৯৮৪-৮৫ মৌসুমে দিল্লিতে অনুষ্ঠিত দ্বিতীয় টেস্টে ভারতের বিপক্ষে অনবদ্য ১৬০ রান করেন। ১৯৮৫ মৌসুমের অ্যাশেজ সিরিজে অস্ট্রেলিয়ার বিপক্ষে দুইটি শতক হাঁকান। কিন্তু, ১৯৮৫-৮৬ মৌসুমে অন্যান্য ইংরেজ ব্যাটসম্যানের ন্যায় তিনিও ওয়েস্ট ইন্ডিজের দূর্দান্ত পেস আক্রমণ মোকাবেলায় ব্যর্থ হন। আট ইনিংসে তিনি মাত্র ৭২ রান করেন। পরের বছরই তিনি ছন্দ খুঁজে পান। পাকিস্তানের বিরুদ্ধে ১৬৬ রান করেন।
১৯৮৭-৮৮ মৌসুমে পাকিস্তান সফরে যান ও ক্রিকেট বিশ্বকাপে অংশ নেন। শীতকালীন এ সফরে তিনি পাকিস্তান, অস্ট্রেলিয়া ও নিউজিল্যান্ড সফরে তিনি তেমন সফলতা পাননি। তন্মধ্যে সর্বাপেক্ষা স্মরণীয় ঘটনা ছিল চূড়ান্ত খেলায় ক্রেগ ম্যাকডারমটের প্রথম বলে এলবিডব্লিউর শিকার হওয়া। সিডনি ক্রিকেট গ্রাউন্ডে অনুষ্ঠিত দ্বি-শতবার্ষিকী টেস্ট খেলায় অস্ট্রেলিয়ার বিপক্ষে তিনি পুনরায় ব্যর্থ হন। টনি ডোডেমাইডের শর্ট বলকে হুক করতে গিয়ে তিনি আউট হয়ে যান।
১৯৮৮ সালের ইংল্যান্ডের গ্রীষ্মকালের শেষে শ্রীলঙ্কার বিপক্ষেও তিনি ব্যাটিং দক্ষতা দেখাতে পারেননি। শ্রীলঙ্কার মিডিয়াম পেস আক্রমণে আউট হন তিনি। ১৯৮৮-৮৯ মৌসুমে গ্রাহাম গুচের দক্ষিণ আফ্রিকার সম্পর্কের ফলে ভারত ও ইংরেজ ক্রিকেট বোর্ডের মধ্যে তিক্ততাপূর্ণ সম্পর্ক গড়ে উঠায় এ মৌসুমে ইংল্যান্ড কোন সফরে যায়নি।
১৯৮৯ সালে ওল্ড ট্রাফোর্ডে তিনি সর্বশেষ টেস্টে অংশ নেন অস্ট্রেলিয়ার বিপক্ষে। খেলা শেষ হবার পূর্বেই প্রকাশ পায় যে, রবিনসন আসন্ন শীত মৌসুমে দক্ষিণ আফ্রিকায় বিদ্রোহী সফরের লক্ষ্যে ষোলজন খেলোয়াড়কে নিয়ে একটি পার্টির আয়োজন করেন।
১৯৯৯ সাল পর্যন্ত কাউন্টি ক্রিকেট খেলেছেন রবিনসন। সর্বমোট ৪২৫টি প্রথম-শ্রেণীর ক্রিকেটে ২৭,৫৭১ রান করেন ৬৩ সেঞ্চুরি সহযোগে, ৪২.১৫ গড়ে। টেস্ট খেলায় বল হাতে একবারই বোলিং করেন যা মেইডেন ওভার ছিল।
২০০৭ সালে ইসিবি কর্তৃক মনোনীত হয়ে প্রথম-শ্রেণীর ক্রিকেটে আম্পায়ারের দায়িত্ব পালন করেন। ২০১৩ সালে প্রথমবারের মতো আন্তর্জাতিক পর্যায়ে ইংল্যান্ড ও নিউজিল্যান্ডের মধ্যকার খেলা পরিচালনা করেন।
মন্থরা

মন্থরা() হল রাজা দশরথের স্ত্রী রাণী কৈকেয়ীর পিত্রালয় থেকে আগত কুব্জা দাসী। সে বিকৃতাকার, বক্রদেহা, ঈর্ষাপরায়ণা এবং কূটবুদ্ধি সম্পন্না ছিল। কুমন্ত্রণা দানে নিপুণ হলেও সে কৈকেয়ীর প্রকৃত হিতৈষী ছিল।
দশরথ জ্যেষ্ঠপুত্র রামকে রাজ্যাভিষিক্ত করতে চাইলে কৈকেয়ীকে মন্থরা নানা ভাবে উত্তেজিত করতে থাকে। প্রথমদিকে কৈকেয়ী এসবে কান না দিলেও অবশেষে মন্থরার যুক্তিতে তার বুদ্ধি নাশ হয়। সে কৈকেয়ীকে মনে করিয়ে দেয় দশরথ শম্বরাসুরের সাথে যুদ্ধে আহত হলে কৈকেয়ী তাকে রণভূমি থেকে সরিয়ে এনে সেবা দিয়ে সুস্থ্য করেছিলেন তখন দশরথ তাকে একই সাথে দুটি বর দিতে রাজি হয়েছিলেন। এখন সেই সময় উপস্থিত হয়েছে তার উচিত প্রথম বরে ভরতকে রাজ্যে অভিষিক্ত করা এবং দ্বিতীয় বরে রামকে চৌদ্দ বছরের জন্য বনে পাঠানো। সত্যরক্ষার জন্য দশরথ এই বর দিতে বাধ্য হন।
রামের বনবাসের খবর শুনে শত্রুঘ্ন এতদূর বিরক্ত ও মর্মাহত হয়েছিলেন যে সকল অনর্থের মূল কৈকেয়ীর দাসী মন্থরাকে তিনি প্রহার করেন এবং কৈকেয়ীকে যথেষ্ট ভর্ৎসনা করেন।
অ্যান্ড্রু ফ্লিনটফ

অ্যান্ড্রু ফ্রেদি ফ্লিনটফ, এমবিই (; জন্ম: ৬ ডিসেম্বর, ১৯৭৭) ল্যাঙ্কাশায়ারের প্রেস্টন এলাকায় জন্মগ্রহণকারী ইংল্যান্ডের পেশাদার সাবেক ও বিখ্যাত আন্তর্জাতিক ক্রিকেট তারকা। ইংল্যান্ড ক্রিকেট দলের পক্ষে টেস্ট খেলার পাশাপাশি ল্যাঙ্কাশায়ার কাউন্টি ক্রিকেট ক্লাবে খেলেছেন। অ্যান্ড্রু ফ্লিনটফ ইন্ডিয়ান প্রিমিয়ার লিগে চেন্নাই সুপার কিংসের পক্ষেও খেলেছেন।
চ্যাম্পিয়নশীপে ল্যাঙ্কাশায়ারের অধিনায়ক-কোচের দায়িত্ব পালনকারী পিটার স্লিপের ছত্রচ্ছায়ায় নিজেকে গড়ে তুলেন অ্যান্ড্রু ফ্লিনটফ।
৬ ফুট ৪ ইঞ্চির দীর্ঘদেহী ফাস্ট বোলার, ব্যাটসম্যান ও স্লিপ ফিল্ডার অ্যান্ড্রু ফ্লিনটফ ধারাবাহিকভাবে আইসিসি’র শীর্ষ আন্তর্জাতিক অল-রাউন্ডার হিসেবে ওডিআই ও টেস্ট ক্রিকেটে সমভাবে পদচারণা করেছেন। ১৯৯৮ সালে আন্তর্জাতিক ক্রিকেটে অভিষেকের পর থেকেই ইংল্যান্ড দলের অবিচ্ছেদ্য অঙ্গ ছিলেন তিনি। পরবর্তীতে দলের সহঃ অধিনায়ক ও অধিনায়কের মর্যাদা লাভ করেন। তবে প্রায়শঃই তিনি আঘাতজনিত কারণে মাঠের বাইরে থাকতেন। ২০০৭-০৯ মৌসুমে ইংল্যান্ডের ৩৬ টেস্টের মধ্যে তিনি মাত্র ১৩ টেস্টে অংশ নিতে বাধ্য হয়েছিলেন।
৪ জুলাই, ২০০৪ তারিখে সফরকারী নিউজিল্যান্ডের বিপক্ষে ব্রিস্টল কাউন্টি গ্রাউন্ডে ১০৬ রানের মনোজ্ঞ শতরান করেন। তাস্বত্ত্বেও স্বাগতিক ইংল্যান্ড দল পরাজিত হয়েছিল।
২০০৯ সালের অ্যাশেজ সিরিজের পর ১৫ জুলাই, ২০০৯ তারিখে টেস্ট ক্রিকেট অঙ্গন থেকে অবসরের ঘোষণা দেন তিনি। ২৪ আগস্ট তারিখে একদিনের আন্তর্জাতিক ও টুয়েন্টি২০ ক্রিকেটে খেলা চালিয়ে যাবার ঘোষণা দিলেও ৭ সেপ্টেম্বর, ২০০৯ তারিখে হাঁটুর অস্ত্রোপচার করতে হয়। ফলে, ১৬ সেপ্টেম্বর, ২০১০ তারিখে সকল স্তরের ক্রিকেটে থেকে নিজেকে গুটিয়ে নিতে বাধ্য হন। ৩০ নভেম্বর, ২০১২ তারিখে ম্যানচেস্টারে পেশাদার বক্সিংয়ে যুক্ত হন ও পয়েন্টের ব্যবধানে মার্কিন যুক্তরাষ্ট্রের রিচার্ড ডসনকে পরাজিত করেন।
মে, ২০১৪ সালে পাঁচ বছর অবসর জীবন কাটানোর পর ল্যাঙ্কাশায়ারের পক্ষে পুনরায় টুয়েন্টি২০ ক্রিকেটের সাথে যুক্ত হন।
অ্যান্ড্রু জোন্স (ক্রিকেটার)

অ্যান্ড্রু হাওয়ার্ড জোন্স (; জন্ম: ৯ মে, ১৯৫৯) ওয়েলিংটনে জন্মগ্রহণকারী সাবেক নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম সদস্য হিসেবে ১৯৮৭ থেকে ১৯৯৫ সালের মধ্যে টেস্ট ও একদিনের আন্তর্জাতিকে অংশগ্রহণ করেছেন।
ঘরোয়া ক্রিকেটে সেন্ট্রাল ডিস্ট্রিক্টস স্ট্যাগস, ওতাগো ভোল্টস এবং ওয়েলিংটন ফায়ারবার্ডস - এ তিনটি রাজ্য দলে খেলেছেন।
অ্যান্ড্রু জোন্স ১৯৭২ থেকে ১৯৭৬ সাল পর্যন্ত নেলসন কলেজে অধ্যয়ন করেন। কলেজে থাকাকালীন বিদ্যালয়ের প্রথম একাদশ ক্রিকেট দলে চার বছর খেলেছেন। ১৯৭৫ সালে সেরা অল-রাউন্ড ক্রীড়াবিদ হওয়ার প্রেক্ষিতে উড কাপ পুরস্কার লাভ করেন।
১৬ এপ্রিল, ১৯৮৭ তারিখে সাতাশ বছর বয়সে নিউজিল্যান্ডের পক্ষে তার টেস্ট অভিষেক ঘটে। সচরাচর তিন নম্বর ব্যাটসম্যান হলেও মাঝে-মধ্যেই টেস্ট ইনিংসে চার নম্বরে মাঠে নামতেন। তার খেলা ৩৯ টেস্টের মধ্যে নিউজিল্যান্ড মাত্র ছয়টি টেস্টে জয়লাভে সক্ষম হয়। তার ব্যাটিংয়ের ধরন শর্ট ডেলিভারি বেশ কার্যকর ছিল।
ক্রিজে টিকে গেলে তাকে আউট করা বেশ দুঃসাধ্য ছিল। তার সাতটি [[শতক (ক্রিকেট)|সেঞ্চুরির]] মধ্যে পাঁচটিই ১৪০ বা ততোধিক রানের। [[উপমহাদেশ|উপমহাদেশের]] দল [[ভারত জাতীয় ক্রিকেট দল|ভারতের]] বিপক্ষে ৫০.১৩ গড়ে ৪০১ ও [[শ্রীলঙ্কা জাতীয় ক্রিকেট দল|শ্রীলঙ্কার]] বিপক্ষে ৬২.৫০ গড়ে ৬২৫ রান করেছেন। ১৯৯১ সালে ওয়েলিংটনে শ্রীলঙ্কার বিপক্ষে নিজস্ব সর্বোচ্চ ১৮৬ রান করেন। তন্মধ্যে, [[মার্টিন ক্রো|মার্টিন ক্রোকে]] সাথে নিয়ে ৪৬৭ রানের জুটি গড়েন যা টেস্ট ক্রিকেটের ইতিহাসে যে-কোন দলের বিপক্ষে যে-কোন জুটিতে টেস্ট রেকর্ড হিসেবে স্বীকৃত ছিল ও ২০০৯ সাল পর্যন্ত তৃতীয় সর্বোচ্চ রানের জুটি। এ ইনিংসের পর পরবর্তী দুই টেস্টেও ১২২ ও [[অপরাজিত (ক্রিকেট)|অপরাজিত]] ১০০* রান সংগ্রহ করেন। এরফলে একমাত্র নিউজিল্যান্ডীয় হিসেবে ধারাবাহিকভাবে তিনটি শতক হাঁকান।
৮৭টি একদিনের আন্তর্জাতিকে ৩৫.৬৯ গড় রানের অধিকারী জোন্স সেঞ্চুরি করতে সক্ষমতা দেখাননি। তার সর্বোচ্চ ৯৩ রান আসে শারজায়, [[বাংলাদেশ জাতীয় ক্রিকেট দল|বাংলাদেশের]] বিপক্ষে।
[[বিষয়শ্রেণী:১৯৫৯-এ জন্ম]]
[[বিষয়শ্রেণী:জীবিত ব্যক্তি]]
[[বিষয়শ্রেণী:১৯৮৭ ক্রিকেট বিশ্বকাপের ক্রিকেটার]]
[[বিষয়শ্রেণী:১৯৯২ ক্রিকেট বিশ্বকাপের ক্রিকেটার]]
[[বিষয়শ্রেণী:ওতাগোর ক্রিকেটার]]
[[বিষয়শ্রেণী:ওয়েলিংটনের ক্রিকেটার]]
[[বিষয়শ্রেণী:নিউজিল্যান্ডীয় ক্রিকেটার]]
[[বিষয়শ্রেণী:নিউজিল্যান্ডের টেস্ট ক্রিকেটার]]
[[বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার]]
[[বিষয়শ্রেণী:নিউজিল্যান্ডের একদিনের আন্তর্জাতিক ক্রিকেট অধিনায়ক]]
[[বিষয়শ্রেণী:সেন্ট্রাল ডিস্ট্রিক্টসের ক্রিকেটার]]
[[বিষয়শ্রেণী:নর্থ আইল্যান্ডের ক্রিকেটার]]
নীল দত্ত

নীল দত্ত (ইংরেজিতেঃ Neel Dutt, একজন ভারতীয় বাংলার জনপ্রিয় সঙ্গীত পরিচালক। তিনি বাংলার জনপ্রিয় সঙ্গীত পরিচালক ও গায়ক অঞ্জন দত্ত এর ছেলে।
ফ্রিডরিখ বের্গিউস

ফ্রিডরিখ কার্ল রুডলফ বের্গিউস (; আ-ধ্ব-ব: [ˈfʁiːdʁɪç ˈbɛʁɡi̯ʊs]) একজন জার্মান রসায়নবিজ্ঞানী যিনি কয়লা থেকে কৃত্রিম জ্বালানি সংশ্লেষণের "বার্জিয়াস প্রক্রিয়ার" জন্য বিখ্যাত। তিনি ১৯৩১ সালে রসায়নে নোবেল পুরস্কার লাভ করেন। দ্বিতীয় বিশ্বযুদ্ধের সময় আইজি ফারবেনের সাথে কাজ করার পর, যুদ্ধের পর তার নাগরিকত্ব প্রশ্নবিদ্ধ হয়, যার ফলে তিনি শেষ পর্যন্ত আর্জেন্টিনায় পালিয়ে যান, যেখানে তিনি শিল্প মন্ত্রণালয়ের উপদেষ্টা হিসেবে কাজ করেন। 
বের্গিউস ১৮৮৪ সালের ১১ অক্টোবর জন্মগ্রহণ করেন। তিনি লাইপ্‌ৎসিশ বিশ্ববিদ্যালয় থেকে ১৯৩১ সালে রসায়নে পিএইচডি ডিগ্রি অর্জন করেন।
রসায়ন অধ্যয়ন করার আগে, বের্গিউসকে মেলহাইমে ফ্রিডরিখ ভিলহেল্মস ইস্পাত কারখানায় ৬ মাসের জন্য কাজ করতে পাঠানো হয়েছিল। তাঁর পড়াশোনা ১৯০৩ সালে ব্রেসলাউ বিশ্ববিদ্যালয়ে শুরু হয়েছিল এবং মাত্র ৪ বছর পরে ১৯০৭ সালে লাইপৎসিশ বিশ্ববিদ্যালয়ে রসায়নে পিএইচডি দিয়ে শেষ হয়েছিল। সালফিউরিক এসিডের দ্রাবক হিসেবে তার থিসিস আর্থার রুডলফ হান্টসখ দ্বারা তত্ত্বাবধান করা হয়েছিল। একই বছর তিনি মাক্স বোডেনষ্টাইনের সাথে লাইবনিৎস ইউনিভার্সিটি হানোফারে কাজ করার জন্য আমন্ত্রিত হন, যিনি রাসায়নিক গতিবিজ্ঞানের ধারণাটি বিকাশ করেছিলেন এবং অধ্যাপক পদে ছিলেন।
রাসায়নিক উচ্চচাপ পদ্ধতি আবিষ্কার ও বিকাশে তাদের অবদানের স্বীকৃতিস্বরূপ তিনি এবং কার্ল বশ ১৯৩১ সালে রসায়নে নোবেল পুরস্কার লাভ করেন। ১৯৩৭ সালে তিনি ভিলহেল্ম এক্সনার পদক লাভ করেন।
অর্থ মন্ত্রণালয় (বাংলাদেশ)

অর্থ মন্ত্রণালয় গণপ্রজাতন্ত্রী বাংলাদেশ সরকারের একটি মন্ত্রণালয়। বাংলাদেশ সরকারের অন্যতম এ সংস্থাটি দেশের অর্থনৈতিক উন্নয়ন, জাতীয় বাজেট প্রণয়ন, করারোপ, অর্থ সংশ্লিষ্ট আইন, বিধি-বিধান-প্রবিধান প্রণয়ন এবং বাস্তবায়নের লক্ষ্যে কাজ করে থাকে।
পটাসিয়াম অক্টাক্লোরোডাইমোলিবডেট

পটাশিয়াম অক্টাক্লোরোডাইমোলিবডেট, ধারাক্রমিক নামে পটাশিয়াম পুনর্বার একটি অজৈব যৌগ। যার রাসায়নিক সংকেত KMoCl । এটি লাল রংয়ের মাইক্রোক্রিস্টালাইন হিসেবে পরিচিত।
এই যৌগটি মোলিবডেনাম হতে দুই ধাপে উত্‍পন্ন করা হয় :
১. Mo(CO) + 4HOCCH → Mo(OCCH) + 2 H + 12 CO
২. Mo(OCCH) + 4 HCl + 4 KCl → KMoCl + 4 HOCCH
আহমেদ ইবনে ফাদলান

আহমেদ ইবনে ফাদলান ইবনে আব্বাস ইবনে রশিদ ইবনে হাম্মাদ () ছিলেন ১০ম শতাব্দীর একজন আরব পর্যটক। বাগদাদের আব্বাসীয় খলিফার তরফ থেকে ভলগা বুলগারের রাজার কাছে প্রেরিত দূত হিসেবে তার লিখিত ভ্রমণকাহিনীর জন্য তিনি বিখ্যাত। তার বিবরণে ভলগা ভাইকিংদের বর্ণনা পাওয়া যায়। এতে নৌকাসমেত কবরস্থ করার দৃশ্যের বর্ণনা রয়েছে। তিনি অঘুজ, পেচেনেগ, বাশকির, ও খাজারসহ আরো কিছু তুর্কি জাতিগোষ্ঠীর বর্ণনা দিয়েছেন।
সমসাময়িক উৎসগুলিতে আহমাদ ইবনে ফাদলানকে আরব হিসাবে বর্ণনা করা হয়েছিল। তবে, এনসাইক্লোপিডিয়া অফ ইসলাম এবং রিচার্ড এন. ফ্রাই. বলেন যে তার উৎপত্তি, জাতিগততা, তার শিক্ষা, এমনকি তার জন্ম ও মৃত্যুর তারিখ সম্পর্কেও নিশ্চিতভাবে কিছু বলা যায় না।
প্রাথমিক সূত্র দলিলসমূহ এবং ঐতিহাসিক গ্রন্থগুলি থেকে জানা যায় যে আহমদ ইবনে ফাদলান আব্বাসীয় খলিফা আল-মুকতাদিরের দরবারে ফকিহ ছিলেন। তার লেখা থেকে এটা স্পষ্টই প্রতীয়মান হয় যে তার ঐতিহাসিক মিশনে যাত্রা করার আগে তিনি কিছু সময় ধরে আল-মুক্তাদিরের দরবারে দায়িত্ব পালন করছিলেন। তিনি আব্বাসীয় খিলাফতের খেদমতে একজন ভ্রমণকারী এবং ধর্মতত্ত্ববিদ উভয়ই ছিলেন, তা ছাড়া ৯২১ সালের পূর্বে আহমদ ইবনে ফাদলান এবং তার স্ব-প্রতিবেদিত ভ্রমণ সম্পর্কে খুব কমই জানা যায়।
http://www.palgrave.com/products/title.aspx?pid=485411
ডেভ ক্রো

ডেভিড উইলিয়াম ক্রো (; জন্ম: ১৮ অক্টোবর, ১৯৩৩ - মৃত্যু: ১২ মে, ২০০০) ওয়েলিংটনে জন্মগ্রহণকারী নিউজিল্যান্ডের সাবেক ক্রিকেটার ছিলেন। ১৯৫৩ থেকে ১৯৫৮ সময়কালের মধ্যে ক্যান্টারবারি এবং ওয়েলিংটন দলের পক্ষে তিনি তিনটি মাত্র প্রথম-শ্রেণীর ক্রিকেট খেলায় অংশ নিয়েছিলেন।
নিউজিল্যান্ড জাতীয় ক্রিকেট দলের টেস্ট ও একদিনের আন্তর্জাতিকের খেলোয়াড় - মার্টিন ক্রো ও জেফ ক্রো তার সন্তান। এছাড়াও তিনি অভিনেতা রাসেল ক্রো’র কাকা হন।
হিমায়ির রাজ্য

হিমিয়ার রাজ্য (in Arabic مملكة حِمْيَر "Mamlakat Ḥimyar") () (১১০ খ্রিষ্টপূরব-৫২০এর দশক পর্যন্ত সমৃদ্ধ) প্রাচীন ইয়েমেনের একটি রাজ্য। গ্রীক ও রোমানরা একে হোমেরিট রাজ্য বলত। এটি ১১০ খ্রিষ্টপূর্বে স্থাপিত হয়। প্রাচীন শহর জাফরের পর বর্তমান সানা এর রাজধানী হয়। রাজ্যটি ২৫ খ্রিষ্টপূর্বে প্রতিবেশী সাবা, ২০০ খ্রিষ্টাব্দে কাতাবান ও ৩০০ খ্রিষ্টাব্দে হাদরামাওত দখল করে নেয়। ২৮০ খ্রিষ্টাব্দে এটি সাবেইন রাজ্য জয় করে। ৫২৫ খ্রিষ্টাব্দে খ্রিষ্টান আক্রমণকারীদের হাতে পতনের আগ পর্যন্ত হিমিয়ার রাজ্য টিকে ছিল।
মাইকেল গফ (ক্রিকেটার)

মাইকেল অ্যান্ড্রু গফ (জন্ম: ১৮ ডিসেম্বর, ১৯৭৯) সাবেক ইংরেজ ক্রিকেটার ও আম্পায়ার। তিনি ডানহাতি ব্যাটসম্যান ও ডানহাতি অফ-ব্রেক বোলার ছিলেন। ১৯৯৭ সালে দুইটি যুব টেস্ট খেলায় অংশগ্রহণ করেন। ১৯৯৮ সালে ডারহাম কাউন্টি দলের পূর্ণাঙ্গ সদস্য হন। এরপূর্বে তিনি দ্বিতীয় একাদশে মাঝে-মধ্যে খেলতেন ও আরো পাঁচ বছরের জন্য এ দায়িত্বে ছিলেন।
দ্বিতীয় একাদশ দলে অভিষেকের সময় প্রথম ইনিংস সফলভাবে সম্পন্ন করলেও দ্বিতীয় ইনিংসে রান করেন শূন্য। ডিসেম্বর, ১৯৯৭ সালে দক্ষিণ আফ্রিকার বিপক্ষে যুবদের টেস্টে অভিষেকের পর ১২টি টেস্ট খেলেন। ১৩০ রানে পিছিয়ে থাকা স্বত্ত্বেও অনূর্ধ্ব-১৯ দলকে ড্রয়ের পথে নিয়ে যেতে সক্ষমতা দেখান তিনি। এরপর পাকিস্তান, নিউজিল্যান্ড ও অস্ট্রেলিয়ার অনূর্ধ্ব-১৯ দলের বিপক্ষেও খেলেন তিনি।
এপ্রিল, ২০০৬ সালে গফ দ্বিতীয় একাদশ চ্যাম্পিয়নশীপে আম্পায়ারের দায়িত্ব পালন করেন। এপ্রিল, ২০০৬ সালে আনুষ্ঠানিকভাবে দ্বিতীয় একাদশ ট্রফিতে আম্পায়ার হিসেবে খেলা পরিচালনা করেন। ২০১৩ সাল থেকে অক্টোবর, ২০১৪ পর্যন্ত নয়টি ওডিআই এবং চারটি টুয়েন্টি২০ আন্তর্জাতিক খেলায় আম্পায়ারিত্ব করেন গফ।
২০২১ সালে জুন মাসে ঘোষণা করা হয় যে তিনি ২০১৯-২১ আইসিসি বিশ্ব টেস্ট চ্যাম্পিয়নশিপ ফাইনাল এ আম্পায়ারের দায়িত্ব পালন করবেন ।
তামারা বুনকে

হাইদি তামারা বুনকে বিদার () (১৯ নভেম্বর, ১৯৩৭- ৩১ আগস্ট ১৯৬৭), যিনি তানিয়া বা গেরিলা তানিয়া নামে অধিক পরিচিত, ছিলেন আর্জেন্টাইন বংশোদ্ভুত পূর্ব জার্মান কমিউনিস্ট বিপ্লবী এবং গোয়েন্দা। তিনি কিউবা বিপ্লবের পর কিউবা সরকার এবং লাতিন আমেরিকান বিপ্লবী আন্দোলনে গুরুত্বপূর্ণ ভূমিকা পালন করেছিলেন। তানিয়াই একমাত্র নারী যিনি চে গেভারার নেতৃত্বে মার্কসবাদী বিপ্লবীদের সাথে চে গেভারার নেতৃত্বে বলিভিয়ান সরকারের বিরুদ্ধে বিপ্লবে অংশ নেন এবং তিনি সিআইএ-সহযোগী বলিভীয় সেনা আক্রমণে এক এম্বুসে নিহত হন।
বলিভিয়ার প্রত্যন্ত অঞ্চল ভাদো ডেল ইসোর এক বিকেল। গেরিলাদের খাবার ফুরিয়ে যায়। গেরিলা তানিয়ার সারা শরীরে ক্ষত-তার উপর সন্তান সম্ভবা। ওই অবস্থাতেও সেদিন ৩১ আগস্ট ১৫ জন গেরিলাকে নেতৃত্ব দিয়ে মাথায় বিস্কুটের বাক্স, পিঠে বোঝাই অস্ত্রসমেত কোমর জলে তিনি যখন রিও গ্রাদে নদী পাড়ি দিচ্ছেন। তাকে গুলি করে বলিভিয়ান আর্মি। প্রথম গুলি হাত ফুটো করে বেরিয়ে যায়। তারপর সোজাসুজি ফুসফুস ভেদ। সাথে আরও ৮ জন গেরিলার মৃত্যু। মৃতদেহ নদীতে ভেসে গিয়েছিলো। নদী পেরিয়ে একটু খাবার আর আশ্রয় ছিলো তাদের উদ্দেশ্য। এরপর ৬ সেপ্টেম্বর দেহ নদীতে ভাসতে দেখা যায়। যখন তানিয়াকে রেডিওতে মৃত ঘোষণা করা হয় তখন চে গেভারা মন্টেন ড্রাই ফরেস্ট-এর দুর্গম এলাকার একটি জঙ্গল পার হচ্ছিলেন। চে বিশ্বাস করতে পারেন নি এই খবর। বলিভিয়ান সৈন্যরা নদীতে ভাসতে থাকা মৃতদেহগুলোকে নর্দমার পিটে ফেলে দেওয়ার সিদ্ধান্ত নেয়। একজন স্থানীয় মহিলা স্বেচ্ছায় এগিয়ে এসে স্ব-উদ্যোগে খ্রিস্টান ধর্মমতে দেহ দাফন করেন।
টনি ডোডেমাইড

অ্যান্থনি ইয়ান ক্রিস্টোফার ডোডেমাইড (জন্ম: ৫ অক্টোবর, ১৯৬৩) মেলবোর্নে জন্মগ্রহণকারী সাবেক অস্ট্রেলীয় টেস্ট ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। মূলতঃ তিনি অল-রাউন্ডার ছিলেন। ঘরোয়া প্রথম-শ্রেণীর ক্রিকেটে ভিক্টোরিয়া ও কাউন্টি ক্রিকেটে সাসেক্সের পক্ষে ক্রিকেট খেলায় অংশ নেন টনি ডোডেমাইড। পার্থের ওয়েস্টার্ন অস্ট্রেলিয়ান ক্রিকেট অ্যাসোসিয়েশনে ধারাবাহিকভাবে তিন বছর প্রধান নির্বাহী পদে থাকার পর বর্তমানে তিনি ক্রিকেট ভিক্টোরিয়ার প্রধান নির্বাহীর দায়িত্ব পালন করছেন।
প্রথম-শ্রেণীর ক্রিকেটে ভিক্টোরিয়া ও সাসেক্স দলে খেলে তিনি ৫৩৪টি প্রথম-শ্রেণীর উইকেট লাভ করেন। অস্ট্রেলিয়ার পক্ষে ফাস্ট বোলার হিসেবে তার অন্তর্ভুক্তি ঘটে। ১০ টেস্ট ও ২৪টি একদিনের আন্তর্জাতিকে অংশগ্রহণ করেন তিনি। টেস্ট পর্যায়ে সুদৃঢ় ব্যাটিং গড় থাকলেও তিনি মাত্র দশটি টেস্টে অংশ নিতে পেরেছেন। ১৯৮৭ সালে মেলবোর্নে অনুষ্ঠিত তার অভিষেক টেস্টের দ্বিতীয় ইনিংসে নিউজিল্যান্ডের বিপক্ষে ছয় উইকেট পেয়েছিলেন।
মে, ২০০৪ সালে ওয়াকায় পাঁচ বছর মেয়াদে যোগ দেন। এরপূর্বে তিনি মেরিলেবোন ক্রিকেট ক্লাবে ‘ক্রিকেট প্রধান’ পদে ছিলেন। এমসিসি’র এ দায়িত্ব গ্রহণের পূর্বে কর্পোরেট মার্কেটিং ম্যানেজার ছিলেন।
ইপিল ইপিল

ইপিল ইপিল (বৈজ্ঞানিক নাম: "Leucaena leucocephala") Fabaceae পরিবারের "Leucaena" গণের উদ্ভিদ।
এ গাছ দক্ষিণ মেক্সিকো এবং উত্তর মধ্য আমেরিকার (বেলিজ এবং গুয়েতেমালা) ছোট দ্রুত বর্ধনশীল গাছ কিন্তু ইদানীং এটি গোটা উষ্ণ অঞ্চলে প্রাকৃতিকভাবে জন্মায়। এটির বহুমুখী ব্যবহারের কারণে একে অনেক সময় "মিরাকল ট্রি" বলা হয়। এটি পর্ণমোচী স্বভাবের। গ্রীষ্মের শুরুতে নতুন পাতার সাথে ফুল ফোটে শরৎকাল পর্যন্ত। ডালের আগায় এবং পাতার কক্ষে লজ্জাবতীর মত পুষ্পমঞ্জরিতে ফুল হয়, তবে এর বর্ণ সাদা। ফুল থেকে সবুজ বর্ণের পড (ফল) সৃষ্টি হয়। বয়স বাড়ার সাথে সাথে ফল গাঢ় বাদামী বা খয়েরী হয়ে যায়। ফলে ১৫-২০টি বীজ হয়। বীজে চাষ হয়।
পটাসিয়াম সেলেনেট

পটাশিয়াম সেলেনেট একটি গন্ধহীন সাদা কঠিন পদার্থ, যার রাসায়নিক সংকেত KSeO। এটি সেলেনিক এসিড এর পটাশিয়াম লবণ হিসাবে গঠিত হয়। এটা ফোটোগ্রাফি ব্যবহৃত হয়।
মালতী ঘোষাল

মালতী ঘোষাল (১৭ ডিসেম্বর ১৯০২ – ১৯ জুলাই ১৯৮৪) ছিলেন একজন ভারতীয় রবীন্দ্র সংগীত শিল্পী। সঙ্গীতকে পেশা না করেও যেসব মহিলা বঙ্গদেশে যশ ও খ্যাতি অর্জন করেছিলেন তিনি তাঁদের মধ্যে অন্যতম।
মালতীর পিতা ভারতের কলকাতার ‘কুন্তলীন’ খ্যাত বিশিষ্ট ব্যবসায়ী হেমেন্দ্রমোহন বসু। মাতা মৃণালিনী বসু ছিলেন কিশোরগঞ্জের মসুয়ার বিখ্যাত রায়চৌধুরী পরিবারের কন্যা। প্রবাদপ্রতিম শিশু সাহিত্যিক উপেন্দ্রকিশোর রায়চৌধুরী তার মামা;মামাতো ভাই সুকুমার রায় ও ভাইপো বিখ্যাত চলচ্চিত্র পরিচালক সত্যজিৎ রায়।পারিবারিক সাংগীতিক ও সাংস্কৃতিক পরিবেশে তার শৈশব কেটেছে। ব্রাহ্ম বালিকা শিক্ষালয়ে তার প্রথম সংগীতের পাঠ অমলা দাশের কাছে। তিনি মানদাসুন্দরী দাসী এর কাছ থেকে টপ্পা, পূর্ণকুমারী দাসীর কাছ থেকে কীর্ত্তন এবং গোপেশ্বর বন্দ্যোপাধ্যায়, সুরেন্দ্রনাথ বন্দ্যোপাধ্যায় এবং শ্যাম সুন্দর মিত্রের কাছ থেকে ভারতীয় শাস্ত্রীয় সঙ্গীত শিখেছেন। এছাড়াও তিনি সাবলীলভাবে সেতার বাজাতেন। ১৯৩৫ সালে সুশান্ত ঘোষালের সাথে বিবাহের পর তিনি নতুন করে সংগীত চর্চা শুরু করেন। ডাঃ ঘোষাল একজন প্রখ্যাত অণুজীববিজ্ঞানী এবং কলকাতার স্কুল অফ ট্রপিক্যাল মেডিসিনের প্রধান ছিলেন এবং কালাজ্বর ও কলেরার মত মারাত্মক রোফ নিয়ে কাজ করেছেন। তিনিও একজন দক্ষ গায়কও ছিলেন।
মালতীকে প্রধানত ঘরোয়া অনুষ্ঠান ও ব্রাহ্মসমাজে উপাসনার অঙ্গ হিসাবেই গান গাইতে দেখা যেত। স্বামীর সাথে দ্বৈত কণ্ঠেও ব্রাহ্মসমাজে গান গেয়েছেন। ১৯৪০ খ্রিস্টাব্দে ‘কে বসিলে আজি’ ও ‘হৃদয় বাসনা পূর্ণ হল’ দিয়ে তার প্রথম রেকর্ড এবং ‘এ পরবাসে রবে কে’ ও ‘যদি এ আমার হৃদয় দুয়ার’ দিয়ে তার দ্বিতীয় রেকর্ড প্রকাশিত হয়। একক কণ্ঠের গাওয়া এই চারখানি রবীন্দ্র সঙ্গীত তাঁকে জনপ্রিয় করে তোলে। ১৯৫২ খ্রিস্টাব্দে তার স্বামীর পরলোক গমনে তিনি সঙ্গীতের সাথে বাইরের সমস্ত সম্পর্ক ছিন্ন করেন।তার কন্যা অলকা মিত্র হলেন কলকাতার বিশিষ্ট সমাজসেবী ।
মালতী ঘোষাল ১৯৮৪ খ্রিস্টাব্দের ১৯ শে জুলাই কলকাতায় প্রয়াত হন।
অটো মায়ারহোফ

অটো ফ্রিৎস মায়ারহোফ ২০শ শতাব্দীর একজন জার্মান চিকিৎসক এবং প্রাণরসায়নবিদ। তিনি ১৯২২ সালে ব্রিটিশ বিজ্ঞানী আর্চিবল্ড হিলের এর সাথে চিকিৎসাবিজ্ঞানে নোবেল পুরস্কার লাভ করেন।
জেফ ডুজন

পিটার জেফ্রি জেফ লিরয় ডুজন (; জন্ম: ২৮ মে, ১৯৫৬) কিংস্টনে জন্মগ্রহণকারী ওয়েস্ট ইন্ডিজের কোচ, বিখ্যাত ও সাবেক আন্তর্জাতিক ক্রিকেট তারকা। বর্তমানে তিনি ধারাভাষ্যকারের ভূমিকায় অবতীর্ণ হয়েছেন। ওয়েস্ট ইন্ডিজ ক্রিকেট দলের অন্যতম সদস্য জেফ ডুজন মূলতঃ উইকেট-রক্ষক ছিলেন। ১৯৮০-এর দশকে স্ট্যাম্পের পিছনে অবস্থান নিয়ে গুরুত্বপূর্ণ ভূমিকা রাখতেন। পাশাপাশি নিচেরসারির কার্যকরী ব্যাটসম্যান ছিলেন তিনি। ১৯৮৯ সালে উইজডেন কর্তৃক পাঁচজন বর্ষসেরা ক্রিকেটারের একজনরূপে গণ্য হন তিনি।
কিংস্টনে জন্মগ্রহণকারী ডুজন উলমার্স স্কুলে অধ্যয়ন করেন। ১৯৭৪ সালে প্রথম-শ্রেণীর ক্রিকেটে অভিষেক ঘটে তার। জ্যামাইকা জাতীয় ক্রিকেট দল ও ওয়েস্ট ইন্ডিজ ক্রিকেট দলের সদস্য থাকাকালীন তিনি ২০০ প্রথম-শ্রেণীর খেলায় অংশ নিয়েছেন। তার সমগ্র খেলোয়াড়ী জীবন উনিশ বছরের ছিল। ইনিংস প্রতি গড়ে ৪০ রান সংগ্রহ করেছেন ও প্রায় দশ হাজারের কাছাকাছি রান করেন। ঐ সময়ের অন্যান্য উইকেট-রক্ষকের তুলনায় যা ছিল অত্যন্ত সমৃদ্ধপূর্ণ। ৩৩৭ ক্যাচের পাশাপাশি ২২ স্ট্যাম্পিংও করেছেন তিনি।
১৯৯২ সালে ক্রিকেট জীবন থেকে নিজেকে গুটিয়ে নেন। ঐ বছরেই ওয়েস্ট ইন্ডিজ ক্রিকেট দলের সহকারী কোচরূপে কাজ করেন ও নিজ মাতৃভূমি জ্যামাইকার তরুণ ক্রিকেটারদের মান উন্নয়নে সম্পৃক্ত থাকেন।
ড্যানি মরিসন (ক্রিকেটার)

ড্যানিয়েল কাইল মরিসন (; জন্ম: ৩ ফেব্রুয়ারি, ১৯৬৬) অকল্যান্ডে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলে তিনি পেস বোলারের ভূমিকায় অবতীর্ণ হতেন। তার আউটসুইঙ্গার বেশ কার্যকরী ছিল। নিউজিল্যান্ডের ক্রিকেট ইতিহাসে প্রথম ও বৈশ্বিকভাবে ৩০তম বোলার হিসেবে তিনি একদিনের আন্তর্জাতিকে হ্যাট্রিক করার গৌরবগাঁথা রচনা করেন ড্যানি মরিসন।
২৫ মার্চ, ১৯৯৪ তারিখে ভারতের বিপক্ষে তিনি ওডিআই হ্যাট্রিক করেন। ২১ বছর বয়সে অস্ট্রেলিয়া দলের বিপক্ষে তার টেস্ট অভিষেক ঘটে। তৎকালীন রেকর্ড হিসেবে সবচেয়ে বেশি অমর্যাদাকর টেস্ট শূন্য রান করে বিশ্বরেকর্ড গড়েছিলেন। ৪৮ টেস্টের ২৪ ইনিংসেই তিনি শূন্য রানে প্যাভিলিয়নে ফেরৎ যান। সেজন্য তিনি ‘ডাকম্যান’ নামে পরিচিতি পেয়েছেন।
ব্যাটিংয়ে তেমন সফলতা না পেলেও দশম উইকেটে ১০৬ রান করে জনপ্রিয়তা অর্জন করেন। ইংল্যান্ডের বিপক্ষে নাথান অ্যাসলের সাথে ১০৬ রানের জুটির মধ্যে তার সংগ্রহ ছিল মাত্র ১৪ রান যা দলকে ড্রয়ের পথে নিয়ে যেতে সমর্থ হয়। ২৮ জানুয়ারি, ১৯৯৭ তারিখে এ টেস্টটি ছিল তার সর্বশেষ টেস্ট। এ টেস্টের পর তিনি দল থেকে বাদ পড়েন।
আন্তর্জাতিক ক্রিকেট থেকে অবসর নেয়ার পর মরিসন অগণিত ক্রিকেট-সম্পর্কীয় অবস্থানে যুক্ত ছিলেন। তন্মধ্যে টিভিএনজেড, স্কাই স্পোর্টস, ফক্স স্পোর্টস ও ইন্ডিয়ান প্রিমিয়ার লিগে ধারাভাষ্যকার ছিলেন। স্কাই স্পোর্টসের ক্রিকেট কোম্পানি ও রেডিও স্পোর্টে যথাক্রম ৭ ও ৬ বছর ধরে উপস্থাপকের ভূমিকায় অবতীর্ণ হয়েছেন। মস্তিষ্কঝিল্লীর প্রদাহজনিত রোগ বা মেনিনজাইটিসের জন্য ‘জীবনের জন্য যুদ্ধ’ নামের একটি দাতব্য সংস্থায় কাজ করছেন। বিদ্যালয় ও ক্লাবে কোচিং কার্যক্রমে জড়িত আছেন। অতিথি বক্তা হিসেবে বক্তব্য রাখছেন। প্রাতিষ্ঠানিকভাবে নিউজিল্যান্ড বীচ ক্রিকেট দলের ব্যাটার/বোলার হিসেবে খেলছেন। এছাড়াও তিনি বাংলাদেশ প্রিমিয়ার লিগে ধারাভাষ্যকার ছিলেন।
ক্রিকেট থেকে অবসর নেয়ার পর ‘ম্যাড অ্যাজ আই ওয়ানা বি’ শিরোনামে ১৯৯৭ সালে একটি আত্মজীবনীমূলক গ্রন্থ প্রকাশ করেন। নিউজিল্যান্ড ক্রিকেট ধারাভাষ্যকার রিচার্ড হুইটিং এ গ্রন্থ সম্পর্কে নেতিবাচক বক্তব্য রাখেন। এছাড়াও তিনি ‘ড্যানি মরিসন জুনিয়র ক্রিকেট ডায়েরি’ শিরোনামে ক্ষুদে ক্রিকেটারদের জন্য উদ্দীপনামূলক বই রচনা করেন।
হন্ধা

হন্ধা বা সন্ধ্যা () ("Cyperus articulatus") হচ্ছে উষ্ণমণ্ডলীয় ও উপউষ্ণমণ্ডলীয় আফ্রিকা, দক্ষিণ এশিয়া, উত্তর অস্ট্রেলিয়া, দক্ষিণ-পূর্ব মার্কিন যুক্তরাষ্ট্র, পশ্চিম ভারতীয় দ্বীপপুঞ্জ, এবং লাতিন আমেরিকার বিস্তৃত অঞ্চলে জন্মায়।
বর্তমানে এটি প্রসাধনী শিল্পে এবং খাদ্যে সুগন্ধি হিসেবে ব্যবহার করা হচ্ছে। বাংলাদেশের বরিশালের দিকে হলুদ, বিয়ে, খতনা ও আকিকা অনুষ্ঠানে এর রাইজমের পেস্ট বেবহার করা হয়। এর সুগন্ধে সারা বাড়ি ভরে যায়। গায়ে হলুদ আর মাথায় মাখা হয় এই সন্ধ্যার বাটা পেস্ট। এটা শুধু সুগন্ধি ছড়ায় না, চুলের উকুন দূর হয়। গ্রামে এখন প্রয়োজনে এই উদ্ভিদ খুজেই পাওয়া যায় না। দিন দিন হারিয়ে যাচ্ছে এই ঔষধি উদ্ভিদ। নদীর তীর থেকে এনে যেখানে সব সময় পানি জমে থাকে এমন জায়গায় এগাছ লাগানো যায়। ছাদে বা ছিদ্রবিহীন টবেও লাগানো যায়।
পাত্রিক মোদিয়ানো

জঁ-পাত্রিক মোদিয়ানো (, আ-ধ্ব-ব:[ʒɑ̃ patʁik mɔdjano]; জন্ম জুলাই ৩০, ১৯৪৫) একজন ফরাসি ঔপন্যাসিক যিনি ২০১৪ সালে সাহিত্যে নোবেল পুরস্কার লাভ করেন। পূর্বে তিনি ১৯৭২ সালে "লে বুলভার দ্য সাঁতুর" ("Les Boulevards de ceinture")-এর জন্যে গ্রঁ প্রি দু রোমঁ দ্য লাকাদেমি ফ্রঁসেজ, ১৯৭৮ সালে "রু দে বুতিক ওবস্কুর" ("Rue des boutiques obscures") এর জন্যে প্রি গোঁকুর, ২০১০ সালে আঁস্তিতু দ্য ফ্রঁস কর্তৃক সারা জীবনের কৃতিত্ব স্বরূপ প্রি মোঁদিয়াল চিনো দেল দুকা এবং ২০১২ সালে ইউরোপীয় সাহিত্যের জন্য অস্ট্রিয়ার রাষ্ট্রীয় পুরস্কার পুরস্কার অর্জন করেন। তার ৩০টির অধিক সাহিত্যকর্ম বিভিন্ন ভাষায় অনূদিত হয়েছে এবং যার মধ্যে কয়েকটি ইংরেজি ভাষায় অনূদিত হয়েছে।
জঁ পাত্রিক মোদিয়ানো ১৯৪৫ সালে ফ্রান্সের প্যারিস শহরের পশ্চিমে বুলোইন-বিইয়ঁকুর শহরতলীতে জন্ম নেন। তার বাবা আলবের মোদিয়ানো (১৯১২-৭৭, প্যারিসে জন্ম) ইহুদি বংশোদ্ভূত ছিলেন। তার মা, লুসিয়া কোলপেন, যিনি এছাড়াও লুসিয়া কলপিন নামে পরিচিত, ছিলেন একজন বেলজীয় (ফ্লেমিশ) অভিনেত্রী।
চিত্রনাট্য
মাই নেম ইজ রেড

মাই নেম ইজ রেড () ১৯৯৮ সালে প্রকাশিত অরহান পামুকের লেখা তুর্কি উপন্যাস। ২০০১ সালে এরডাগ গোকনার এটি ইংরেজিতে অনুবাদ করেন। পামুক ২০০৬ সালে সাহিত্যে নোবেল পুরস্কার পান। উপন্যাসটি ১৫৯১ সালে উসমানীয় সাম্রাজ্যের অনুচিত্রশিল্পীদের নিয়ে লেখা। এটি পামুককে আন্তর্জাতিক খ্যাতি এনে দেয় এবং নোবেল বিজয়ে অবদান রাখে। পামুকের কাজে জয়েস, কাফকা, মান, নবোকভ, প্রউস্টের প্রভাব দেখা যায়।
এর ফরাসি অনুবাদ ফরাসি "প্রিক্স ডু মেইলেউর লিভ্রে এট্রাঞ্জার" পুরস্কার ও ইতালীয় অনুবাদ "প্রিমিও গ্রিঞ্জানে কাভর" পুরস্কার লাভঁ করে। ইংরেজি অনুবাদ ২০০৩ সালে "ইন্টারন্যাশনাল ইমপেক ডাবলিন লিটারেরি এওয়ার্ড" লাভ করে।
এ পর্যন্ত এটি ৬০টির বেশি ভাষায় অনূদিত হয়েছে।
অমিতাভ দাশগুপ্ত

অমিতাভ দাশগুপ্ত ( ২৫ নভেম্বর, ১৯৩৫ — ৩০ নভেম্বর ২০০৭) একজন বাঙালি কবি।
তিনি অবিভক্ত বাংলার ফরিদপুরে জন্মগ্রহণ করেন। ফরিদপুরের ঈশান স্কুলে তাঁর শিক্ষা জীবন শুরু। ১৯৪৪ সালে তিনি কলকাতার টাউন স্কুলে ভর্তি হন ও ১৯৫৩ সালে তিনি স্কটিশ চার্চ কলেজ থেকে আই.এ. পাশ করেন। সিটি কলেজ থেকে শিক্ষা সম্পন্ন করার পরে তিনি রামকৃষ্ণ মিশন বিদ্যালয়ে শিক্ষক হিসাবে কাজে যোগ দেন। ১৯৫৭ সালে তিনি কলকাতা বিশ্ববিদ্যালয় থেকে এম.এ. পাশ করেন। তিনি জলপাইগুড়িতে আনন্দচন্দ্র কলেজে অধ্যাপনাও করেছেন। জলপাইগুড়ি জেলার ময়নাগুড়ি উচ্চ বিদ্যালয়ের প্রধান শিক্ষক পদেও তিনি নিযুক্ত ছিলেন বহুদিন।
অমিতাভ দাশগুপ্ত বামপন্থী রাজনীতি করতেন। ভারতের কমিউনিস্ট পার্টির সদস্যপদ গ্রহণ করেন তিনি এবং কিছুদিন জেলে কাটে তার। দেশ পত্রিকায় তাঁর কবিতা সর্বপ্রথম ছাপা হইয়েছিল। কমিউনিস্ট পার্টির মুখপত্র "কালান্তর" পত্রিকার সম্পাদক মণ্ডলীতে ছিলেন। ১৯৮৬ সালে তিনি পরিচয় পত্রিকার সম্পাদক হন। কাব্য রচনার জন্যে নক্ষত্র পুরস্কার এবং প্রসাদ পুরস্কারে সম্মানিত হন। ১৯৮৯ সালে ইন্দো সোভিয়েত কবি সম্মেলনে প্রতিনিধিস্বরূপ রাশিয়া যান অমিতাভ দাশগুপ্ত। ১৯৯৯ সালে তার "আমার নীরবতা আমার ভাষা" কাব্যগ্রন্থের জন্য পশ্চিমবঙ্গের রবীন্দ্র পুরস্কার প্রাপ্ত হন।
ট্রায়াঙ্গুলাম ছায়াপথ

ট্রায়ান্গুলাম ছায়াপথ বা ত্রিভুজাকার ছায়াপথ ধ্রুবমাতা মণ্ডলের অন্তর্গত একটি কুণ্ডলিত ছায়াপথ। এর অপর নাম মেসিয়ার ৩৩ বা এম৩৩ বা এনজিসি ৫৯৮। এটি পৃথিবী থেকে আনুমানিক ৩ মিলিয়ন আলোক বর্ষ দূরে অবস্থিত। ট্রায়ান্গুলাম ছায়াপথ হল স্থানীয় বড় ছায়াপথ সমুহের মধ্যে ৩য় তম ছায়াপথ যার প্রতিবেশী হিসেবে আমাদের আকাশগঙ্গা, অ্যান্ড্রোমিডা সহ আরো ৪৪টি ছোট ছায়াপথ রয়েছে। এটি অন্যতম একটি ছায়াপথ যা আমরা খালি চোখে দেখতে পাই।
বিজ্ঞান ও প্রযুক্তি মন্ত্রণালয় (বাংলাদেশ)

বিজ্ঞান ও প্রযুক্তি মন্ত্রণালয় বাংলাদেশ সরকারের বিজ্ঞান ও প্রযুক্তি বিষয়ক কাজকর্ম দেখাশোনা ও সমন্বয় করে থাকে।
বিজ্ঞান ও প্রযুক্তি মন্ত্রণালয়ের প্রধান কাজ হল, বিজ্ঞান ও প্রযুক্তির গবেষণা, উন্নয়ন, সম্প্রসারণ ও সফল ব্যবহারের মাধ্যমে দেশের আর্থ-সামাজিক উন্নতি সাধন করা।
রূপকল্প: বিজ্ঞানমনস্ক জাতি
অভিলক্ষ্য: বিজ্ঞান ও প্রযুক্তি বিষয়ক গবেষণা, প্রযুক্তি উদ্ভাবন, উন্নয়ন, পারমাণবিক বিদ্যুৎ উৎপাদনসহ পরমাণু শক্তির শান্তিপূর্ণ ব্যবহার, প্রচার, প্রসার এবং সফল প্রয়োগের মাধ্যমে দেশ ও জাতির সার্বিক আর্থ-সামাজিক সমৃদ্ধি অর্জনে সহায়তা প্রদান।
মনোহর পার্রীকর

মনোহর গোপালকৃষ্ণা প্রভু পার্রীকর (; জন্ম: ১৩ ডিসেম্বর ১৯৫৫ - মৃত্যু: ১৭ মার্চ ২০১৯) হলেন ভারতের একজন রাজনীতিবিদ। বর্তমানে তিনি উত্তর প্রদেশ রাজ্যের লোকসভা নির্বাচনী ক্ষেত্র থেকে রাজ্যসভার সদস্য এবং তিনি গোয়া রাজ্যের মুখ্যমন্ত্রী। তিনি ২০১৪ থেকে ২০১৭ সাল পর্যন্ত ভারতের প্রতিরক্ষা মন্ত্রী হিসাবে দায়িত্ব পালন করছেন। তিনি ১৯৭৮ সালে মুম্বাইয়ের ভারতীয় প্রৌদ্যোগিকী সংস্থান থেকে স্নাতক পরীক্ষায় উত্তীর্ণ হন; তিনিই ভারতের প্রথম আই.আই.টি. উত্তীর্ণ মুখ্যমন্ত্রী। ২০০১ সালে ভা.প্রৌ.স, মুম্বাই তাকে 'বিশিষ্ট প্রাক্তন ছাত্র' উপাধি প্রদান করে।
পার্রীকর গোয়ার প্রথম মুখ্যমন্ত্রী যিনি ভারতীয় জনতা পার্টি থেকে নির্বাচিত হয়েছেন। তাকে ১৯৯৪ খ্রিষ্টাব্দে ভারতীয় জনতা পার্টি দ্বিতীয় ব্যবস্থাপক নির্বাচিত করা হয়। জুন, ১৯৯৯ থেকে নভেম্বর, ১৯৯৯ পর্যন্ত তিনি বিরোধীদলের নেতা হিসেবে কাজ করেন এবং ২০০০ সালে ভারতীয় জনতা পার্টি গোয়ার সত্তা দখল করে ও মুখ্যমন্ত্রী হন। কিন্তু তার সরকার ২০০২ সালের ২৭ ফেব্রুয়ারি পর্যন্ত টিকেছিল। পরে ২০০২ সালের ৪ জুন তিনি আবার গোয়ার মুখ্যমন্ত্রী নির্বাচিত হন।
জানুয়ারি ২৯, ২০০৪ সালে বিজেপির ৪ জন নেতা ইস্তফা দিলে তার সরকার সংখ্যাগোষ্ঠতা হারায়। পার্রীকর দাবি করেন তিনি তার সরকারের সংখ্যাগরিষ্ঠতা পুনঃ প্রমাণন করবেন; এবং ফেব্রুয়ারি ২০০৫ সালে তিনি এমনটি করেওছিলেন। কিন্তু পরে কোনোকারণে তাকে মুখ্যমন্ত্রী পদ ছাড়তে হয়। পরপর বিভিন্ন বিবাদের কারণে মার্চ ২০০৫ সালে গোয়াতে রাষ্ট্রপতি শাসন জরী করা হয়। কিছুদিন পরে জুন ২০০৫ সালে বিরোধী নেতা প্রতাপ সিংহ রাণে গোয়ার মুখ্যমন্ত্রী হন।
২০০৭ সালে, পার্রীকর নেতৃত্বাধীন বিজেপি, দিগম্বর কামাটের নেতৃত্বাধীন ভারতীয় জাতীয় কংগ্রেসের নিকট গোয়া রাজ্য নির্বাচনে পরাজিত হয়েছিল। বিজেপি এবং তার দল-জোটের পর দলটি জয়ী হয়ে ওঠে এবং ২০১২ সালের মার্চ মাসে অনুষ্ঠিত গোয়া বিধানসভা নির্বাচনে, ভারতীয় জাতীয় কংগ্রেসের নয়টি আসনে জয়লাভ করে। ২০১৪ সালের সাধারণ নির্বাচনে বিজেপি গোয়ার দুটি লোকসভা আসনই জিতেছিল। নভেম্বর ২০১৪ সালে তার নিজের কথা অনুসারে পার্রীকর গোয়া ছেড়ে আসতে অনিচ্ছুক ছিলেন এবং প্রধানমন্ত্রী নরেন্দ্র মোদি তাকে কেন্দ্রীয় সরকারে যোগ দিতে রাজি করান। পরবর্তীতে লক্ষ্মীকান্ত পারসকার গোয়া মুখ্যমন্ত্রীর পদে অধিষ্ঠিত হন। তিনি রাজ্য রাজনীতিতে সক্রিয় থাকাকালীন, গোয়ার বিধানসভা পরিষদের পান্জী নির্বাচনী এলাকা প্রতিনিধিত্ব করেছিলেন।
২০০১ সালে তার স্ত্রী মেধা মারা যান। তাদের দুই ছেলে - উৎপল, যিনি মিশিগান স্টেট বিশ্ববিদ্যালয়ের একটি বৈদ্যুতিক প্রকৌশল স্নাতক এবং অভিজাত, যিনি একজন স্থানীয় ব্যবসায়ী।
২০১৮ সালের মার্চ-জুন অবধি, পার্রিকর মার্কিন যুক্তরাষ্ট্রে একটি হাসপাতালে অগ্ন্যাশয়সংক্রান্ত অসুস্থতার জন্য চিকিৎসা চালিয়ে যাচ্ছিলেন। তারপর তিনি ভারতে ফিরে আসেন এবং সেপ্টেম্বরে চিকিৎসার জন্য এআইআইএমএস, দিল্লীতে ভর্তি হন। ২৭অক্টোবর, ২০১৮-এ, গোয়া স্বাস্থ্যমন্ত্রী, বিশ্বজিৎ রাণ, নিশ্চিত করেছেন যে পার্রিকর অগ্ন্যাশয়সংক্রান্ত ক্যান্সারে আক্রান্ত হয়েছেন। ২০১৮ সালের ২৭অক্টোবর গোয়া সরকারও ঘোষণা করে যে সিএম মনোহর পার্রিককের অগ্ন্যাশয়সংক্রান্ত ক্যান্সার রয়েছে। 
অগ্ন্যাশয়সংক্রান্ত ক্যান্সারের অতিরিক্ত বৃদ্ধির কারণে ১৭ মার্চ ২০১৯ তারিখে তার পানাজীর বাসভবনে মৃত্যু হয়। ভারতের রাষ্ট্রপতি রাম নাথ কোবিন্দ তার মৃত্যু সংবাদ ঘোষণা করেন।
দ্য বোট রেস ১৯৩২

৮৪ তম নৌকা বাইচ প্রতিযোগিতা ১৯ মার্চ ১৯৩২ সালে অনুষ্ঠিত হয়।প্রতিযোগিতাটি টেমস নদীতে অক্সফোর্ড ও ক্যামব্রিজের মধ্যে একটি বার্ষিক প্রতিযোগিতা হিসেবে অনুষ্ঠিত হয়।
আল-ইসলাহ জামে মসজিদ

আল-ইসলাহ জামে মসজিদ () মার্কিন যুক্তরাষ্ট্রের মিশিগান প্রদেশের হ্যামট্রামিক শহরে অবস্থিত একটি মসজিদ।যুক্তরাষ্ট্রের ইতিহাসে সর্বপ্রথম রাষ্ট্রীয় অনুমোদনে এই মসজিদে মাইকের মাধ্যমে আজান হয় এটি আল-ইসলাহ ইসলামিক সেন্টার বা আল-ইসলাহ জামে মসজিদ নামেও পরিচিত। মসজিদটি ২০০০ সালে আল্লামা আব্দুল লতিফ চৌধুরী ফুলতলী রঃ এবং যুক্তরাষ্ট্র প্রবাসী বাংলাদেশীদের দ্বারা নির্মিত হয়।
এই মসজিদের প্রতিষ্ঠাতা আল্লামা আব্দুল লতিফ চৌধুরীর এবং তাহার অণুসারী মার্কিন বাংলাদেশীরা। মিশিগানের ইসলামিক সেন্টার অব আমেরিকা যে মসজিদের নাম আল-ইসলাহ মসজিদ। এই মসজিদ যুক্তরাষ্ট্রের ইতিহাসে সর্বপ্রথম রাষ্ট্রীয় অনুমোদনে মাইকের মাধ্যমে আজান হয়। ইহা ২০০০ সালে জোসেফ কাম্পুওর দোকানের সামনে এবং পরে ২০০১ সালে একটি মেডিক্যাল ক্লিনিকে স্থানান্তরিত করা হয়। ২০০৪ সালে মসজিদ পাশের জমি ক্রয় করে, যাতে একটি মাদ্রাসা স্থাপন করতে পারে।
২০০৪ সালে এই মসজিদ জাতীয় নজর কাড়ে, যখন এটি আযান প্রচারের জন্য আবেদন করে। এটি এই এলাকার অ-মুসলিমদের হতাশ করে, যাদের অধিকাংশ বহুদিনের পুরাতন পোলিশ ক্যাথোলিক জনগোষ্ঠী। প্রবক্তারা যুক্তি দেখান যে, এই এলাকার চার্চে আগে থেকেই জোরালো শব্দের বেল বাজান হয়, যদিও বিরোধীরা বলেন যে, এই চার্চ বেল অ-ধর্মীয়দের উদ্দেশ্যে বাজানো হয়। তারপরও কেউ মসজিদের আযান প্রচার থেকে বিরত রাখতে পারেনি, সিটি কাউন্সিল ২০০৪ সালের মে মাসে আযান প্রচারের অণুমতি প্রদান করেন। ঐ বছেরর পরবর্তী সময়ে, সিটি কাউন্সিল শহরের সব ধর্মীয় ধ্বনি শব্দসীমা নিরধারন করে শব্দদূষণ প্রবিধান সংশোধন করে। এই পর থেকে, ডেট্রয়েট শহরের অন্যন্য মসজিদে কোন ঘটনা ছাড়াই শব্দ করে আযান প্রচার চলছে।
হুতাক রাজবংশ

হুতাক রাজবংশ বা হুতাকি রাজবংশ ছিল একটি গিলজি পশতুন রাজবংশ। ১৭০৯ খ্রিষ্টাব্দে মীরওয়াইস হুতাক এর প্রতিষ্ঠা করেছিলেন। তিনি সাফাভি সাম্রাজ্যের বিরুদ্ধে একটি বিদ্রোহে নেতৃত্ব দিয়েছিলেন এবং কান্দাহার স্বাধীন করেছেন। ১৭৩৮ খ্রিষ্টাব্দে আফশারি রাজবংশের প্রতিষ্ঠাতা নাদির শাহ শেষ হুতাক শাসক হুসাইন হুতাককে কান্দাহারের অবরোধের পর পরাজিত করেন। হুতাক রাজবংশ বর্তমান আফগানিস্তান, পশ্চিম পাকিস্তান ও ইরানের অনেকাংশ শাসন করেছে।
১৭১৫ খ্রিষ্টাব্দে মীরওয়াইস হুতাক স্বাভাবিকভাবে মারা যান। এরপর তার ভাই আবদুল আজিজ হুতাক শাসনভার লাভ করেন। আবদুল আজিজ হুতাকের পর যথাক্রমে মাহমুদ হুতাক, আশরাফ হুতাক ও হুসাইন হুতাক শাসক হিসেবে দায়িত্ব পালন করেছেন।
পারস্যের শিয়া সাফাভি রাজবংশ ১৬শ শতাব্দী থেকে ১৮শ শতাব্দীর প্রথমভাগ পর্যন্ত স্থানীয় সুন্নি আফগান গোত্রগুলোকে শাসন করত। অন্যদিকে পূর্বাঞ্চলে ছিল সুন্নি মুঘল সাম্রাজ্য। দক্ষিণ আফগানিস্তানের নিয়ন্ত্রণ নিয়ে মুঘলদের সাথে সাফাভিদের কয়েকবার সংঘর্ষ হয়েছে। উত্তরের এলাকা বুখারা খানাতের নিয়ন্ত্রণে ছিল।
১৭শ শতাব্দীর শেষ নাগাদ সাফাভিদের পতন শুরু হয়। ১৭০৪ খ্রিষ্টাব্দে শাহ সুলতান হুসাইন তার অধীনস্থ গুরগিন খান বলে পরিচিত কার্ত‌লির রাজাকে সাফাভি সাম্রাজ্যের পূর্বাঞ্চলের (বর্তমান আফগানিস্তান) সেনাপ্রধান হিসেবে নিয়োগ দেন। তিনি প্রথমে এই অঞ্চলে বিদ্রোহ দমনে মনোযোগী হন। গুরগিন খান বিদ্রোহ সৃষ্টির জন্য সন্দেহ হওয়া আফগানদের বন্দী ও হত্যা করেন। কান্দাহারের প্রভাবশালী পরিবারের সদস্য মীরওয়াইস হুতাকও একজন বন্দী ছিলেন। তাকে ইসফাহানে বন্দী হিসেবে পাঠানো হয়। পরে তিনি মুক্তি পান।
১৭০৯ খ্রিষ্টাব্দের এপ্রিলে মীরওয়াইস হুতাইক ও তার অনুসারীরা কান্দাহারে সাফাভি সাম্রাজ্যের বিরুদ্ধে বিদ্রোহ করেন। বিদ্রোহ সফল হয় এবং এই অঞ্চলে তার নিয়ন্ত্রণ প্রতিষ্ঠা হয়। হৃত অঞ্চল পুনরুদ্ধারের জন্য পাঠানো একট বৃহদাকার পারস্যের বাহিনীকে মীরওয়াইস হুতাক পরাজিত করেছিলেন।
মীরওয়াইস খান বাদশাহ উপাধি ধারণ করেননি। তাকে আফগানরা কান্দাহারের রাজপুত্র এবং জাতীয় বাহিনীর সেনাপতি নামে ডাকত। ১৭১৫ খ্রিষ্টাব্দের নভেম্বরে তিনি মারা যান। এরপর তার ভাই আবদুল আজিজ হুতাক শাসক হন। পরবর্তীতে মীরওয়াইস হুতাকের পুত্র মাহমুদ হুতাক আবদুল আজিজকে হত্যা করেন। ১৭২০ খ্রিষ্টাব্দে মাহমুদের আফগান বাহিনী সিস্তানের মরভূমিতে প্রবেশ করে কিরমান দখল করে। তিনি পারস্যের রাজধানী ইসফাহান দখলের পরিকল্পনা করেছিলেন। গুলনাবাদের যুদ্ধে পারস্যের বাহিনীকে পরাজিত করার পর তিনি অগ্রসর হন। এরপর ছয় মাস ইসফাহান অবরোধ করে রাখা হয়। অবরোধের ফলে ইসফাহানের পতন হয়। ১৭২২ খ্রিষ্টাব্দের ২৩ অক্টোবর শাহ সুলতান হুসাইন সিংহাসন ত্যাগ করে মাহমুদ হুতাককে পারস্যের শাহ হিসেবে মেনে নেন। পরের সাত বছর পারস্যে আফগান শাসন বজায় ছিল। তবে আফগানিস্তানে ১৭৩৮ খ্রিষ্টাব্দ পর্যন্ত হুতাকদের শাসন টিকে ছিল।
১৭২৫ খ্রিষ্টাব্দে মাহমুদ হুতাকের মৃত্যুর পর আশরাফ হুতাক বাদশাহ হন। ১৭২৯ খ্রিষ্টাব্দের অক্টোবরে সংঘটিত দামগানের যুদ্ধে নাদির শাহ হুতাক বাহিনীকে পরাজিত করেন। নাদির শাহ পারস্য থেকে হুতাকদের বিতাড়িত করে দুররানি আফগানদের নিজ সেনাবাহিনীতে অন্তর্ভুক্ত করেন। ১৭৩৮ খ্রিষ্টাব্দে নাদির শাহর বাহিনী কান্দাহার জয় করেন। এই বাহিনীতে দুররানি সাম্রাজ্যের প্রতিষ্ঠাতা আহমদ শাহ দুররানিও ছিলেন। এসময় হুসাইন হুতাক ক্ষমতায় ছিলেন। এরপর নাদির শাহ নিজের নামে নিকটে নাদিরাবাদ নামক শহর গড়ে তোলেন।